<p>Ο Ολυμπιακός επικράτησε 3-0 του Πανιώνιου στο «Γ. Καραϊσκάκης» σε παιχνίδι για την 1η αγωνιστική του πρωταθλήματος της Super League. Το σκορ άνοιξε στο 25’ ο Φορτούνης, ενώ στο 72’ ο Μπουχαλάκης ανέβασε το δείκτη του σκορ. Το τελικό σκορ διαμόρφωσε στις καθυστερήσεις ο Ντοσεβί. </p>
<p>Ο Ολυμπιακός από την αρχή του αγώνα πήρε την πρωτοβουλία των κινήσεων και την κατοχή της μπάλας η οποία άγγιξε το 80-20%. Ο Φορτούνης στο 25’ πήρε την μπάλα από το γύρισμα του Ντουρμάζ και αφού έκανε κοντρόλ, πλάσαρε στην κίνηση και άνοιξε το σκορ. </p>
<p>Ο Πανιώνιος αντέδρασε και τρία λεπτά μετά έφτασε κοντά στην ισοφάριση, όταν ο Μπουμάλ με προβολή από καλή θέση δεν μπόρεσε να στείλει την μπάλα στα δίχτυα. Η μεγαλύτερη ευκαιρία του Πανιωνίου χάθηκε στο 52’ όταν ο Ρομπέρτο έδιωξε δύσκολα το σουτ του Μπακασέτα μετά από λάθος του Σιόβα.<br />
΄<br />
Οι «ερυθρόλευκοι» που σε γενικές γραμμές είχαν καλή εικόνα, αλλά δεν φόρτσαραν, πέτυχε το 2-0 στο 72’. Ο Μπουχαλάκης με σουτ έξω από την περιοχή σκόραρε, αφού η μπάλα κόντραρε στον Χατζηισαΐα και κατέληξε στα δίχτυα του Παπαδόπουλου. </p>
<p>Στο πρώτο λεπτό των καθυστερήσεων ο Ντοσεβί έκανε το 3-0 με ωραίο σουτ στη γωνία του Παπαδόπουλου και έτσι έγραψε τον επίλογο του αγώνα. </p>
<p>Ολυμπιακός – Πανιώνιος 3-0 (Novasports 1)</p>
<p>Γκολ: 25′ Φορτούνης, 72′ Μπουχαλάκης, 90′ Ντοσεβί</p>
<p>Κίτρινες κάρτες: Μασουακού – Μπακασέτας</p>
<p>Κόκκινες κάρτες: –</p>
<p>Ολυμπιακός: Ρομπέρτο, Μιλιβόγιεβιτς, Ντα Κόστα, Φορτούνης (87′ Ντοσεβί), Μπουχαλάκης, Φινμπόγκασον (69′ Χάρα), Ελαμπντελαουί, Ντουρμάζ, Σιόβας, Μασουακού, Πάρντο (75′ Σεμπά).</p>
<p>Πανιώνιος: Παπαδόπουλος, Οικονόμου, Μπακασέτας (77′ Καθάριος), Μπουμάλ, Αργυρόπουλος, Χατζηισαϊας, Κόρμπος, Μασούρας, Σιώπης (65′ Μητρόπουλος), Ρισβάνης, Ντουρμισάι (65′ Ανσαριφάρντ).</p>