<p>Στη Βραζιλία και συγκεκριμένα στη Φλουμινένσε θα συνεχίσει, τελικά, την καριέρα του ο Ροναλντίνιο, ο οποίος υπέγραψε συμβόλαιο διάρκειας ενός έτους με τον σπουδαίο σύλλογο της χώρας του.</p>
<p>Ο βετεράνος σούπερ σταρ έλυσε τη συνεργασία του με την Κερετάρο, στην οποία είχε υπογράψει το περυσινό καλοκαίρι. Οι σχέσεις του όμως, με τον πρόεδρο του μεξικανικού συλλόγου δεν ήταν καλές, με συνέπεια την αποχώρηση του παίκτη από την ομάδα.</p>
<p>Το όνομα του Ροναλντίνιο ακουγόταν έντονα ως μεταγραφικός στόχος του Ολυμπιακού, η διοίκηση του οποίου είχε έρθει σε μία πρώτη επαφή με τον αδερφό του Ροναλντίνιο και μάνατζέρ του.</p>