<div></div>
<div></div>
<div></div>
<p>Αβάσιμη αποδείχθηκε η αισιοδοξία της Κέρκυρας για ανατροπή της απόφασης υποβιβασμού της από τη Σούπερ Λίγκα.</p>
<p>Οι «Φαίακες» ήλπιζαν ότι το Διαιτητικό Δικαστήριο της ΕΠΟ θα τους δικαίωνε στην προσφυγή που είχαν καταθέσει εναντίον του πορίσματος της Επιτροπής Εφέσεων.</p>
<p>Κάτι τέτοιο ωστόσο δε συνέβη, με το αρμόδιο όργανο ν’ απορρίπτει τους ισχυρισμούς τους και να σφραγίζει αμετάκλητα πλέον ότι την επόμενη σεζόν θ’ αγωνίζεται στη Football League.</p>
<p>Κατόπιν τούτου, ο Λεβαδειακός είναι κι επίσημα ο ευνοημένος της υπόθεσης, παίρνοντας τη θέση της Κέρκυρας στη μεγάλη κατηγορία και ξεκινώντας κανονικά τις υποχρεώσεις του σ’ αυτή το Σάββατο αντιμετωπίζοντας τον Ατρόμητο.</p>
<p><u><strong>Αναλυτικά η ανακοίνωση αναφέρει</strong></u></p>
<p><em>«Το Διαιτητικό Δικαστήριο Ποδοσφαίρου της Ελληνικής Ποδοσφαιρικής Ομοσπονδίας εκδίκασε σήμερα την προσφυγή της ΠΑΕ ΑΟ Κασσιόπη κατά της υπ” αριθμόν 67/2015 απόφασης της Επιτροπής Εφέσεων ΕΠΟ.</em></p>
<p>Με την υπ” αριθμόν 97/18-8-2015 απόφασή της απέρριψε την την προσφυγή κατά της προσβαλλόμενης υπ’ αριθμόν 67/2015 απόφασης της Επιτροπής Εφέσεων της ΕΠΟ. Διατάσσει την κατάπτωση του καταβληθέντος από την προσφεύγουσα παραβόλου.</p>
<div></div>
<p>Κρίθηκε, αποφασίστηκε και δημοσιεύτηκε σε έκτακτη δημόσια συνεδρίαση στο ακροατήριό του στην Αθήνα στα γραφεία της ΕΠΟ στις 18 Αυγούστου 2015, χωρίς την παρουσία των διαδίκων και των πληρεξουσίων δικηγόρων τους».</p>
<p>&nbsp;</p>
<div></div>
<div> masternews.gr</div>
<div></div>