<p><ins></ins></p>
<div><strong>Οριστικά και αμετάκλητα παραμένει στη Superleague η Βέροια. Η ομάδα της Ημαθίας αρχικά είχε αθωωθεί για την κατηγορία της χειραγώγησης αγώνα με τον Ολυμπιακό, όμως η ΠΑΕ Λεβαδειακός είχε ασκήσει έφεση, η οποία και είχε απορριφθεί.</strong></div>
<div></div>
<div>Οι Βοιωτοί άσκησαν το τελευταίο ένδικο μέσο που είχαν στη διάθεσή τους, όμως, δεν δικαιώθηκαν ούτε από το Διαιτητικό Δικαστήριο, η απόφαση του οποίου κρατά τη Βέροια στη μεγάλη κατηγορία.</div>
<div></div>
<div>Παράλληλα, απορρίφθηκε και η αίτηση του ΠΑΣ Γιάννινα σχετικά με την απόφαση περί μη αδειοδότησης της ΠΑΕ.</div>
<div></div>
<div>Συγκεκριμένα:</div>
<div></div>
<div>«Κατά την τελευταία του συνεδρίαση, το Διαιτητικό Δικαστήριο Ποδοσφαίρου της ΕΠΟ έλαβε τις ακόλουθες αποφάσεις.</div>
<div></div>
<div>1.Απορρίπτει την από 20.6.2015 αίτηση–προσφυγή της ΠΑΕ ΠΑΣ Γιάννινα (ζητούσε την ακύρωση της υπ’ αριθμ. 1/28-4-2015 απόφασης της Επιτροπής Εφέσεων Αδειοδότησης της ΕΠΟ).</div>
<div></div>
<div>2. Απορρίπτει, κατά πλειοψηφία, την προσφυγή της ΠΑΕ Λεβαδειακός κατά των ΠΑΕ Βέροια, Γ. Λαναρή, Γ. Αρβανιτίδη και της υπ΄ αριθμ. 63/2015 απόφασης της Επιτροπής Εφέσεων της ΕΠΟ».</div>
<p>&nbsp;</p>
<p>defencenet.gr</p>