<ul>
<li>Η Μίλαν ανακοίνωσε την απόκτηση του Ιταλού επιθετικού με τη μορφή δανεισμού από τη Λίβερπουλ μέχρι και το επόμενο καλοκαίρι και στις πρώτες του δηλώσεις σαν επίσημο, πλέον, μέλος του ιταλικού συλλόγου για δεύτερη φορά στην καριέρα του, άφησε άπαντες… (σχεδόν) με το στόμα ανοιχτό!</li>
</ul>
<p>«Θα αποδεχθώ οποιοδήποτε κανονισμό από τον σύλλογο. Θα παίζω γνωρίζοντας ότι θα μου δίνονται οι ευκαιρίες που αξίζω και όταν θα το θεωρεί σωστό ο προπονητής μου. Δεν έχω ξεχάσει να παίζω ποδόσφαιρο. Έχω κίνητρο, ενθουσιασμό και όρεξη για δουλειά.</p>
<div></div>
<p>Είμαι 25 πλέον και έχω ωριμάσει. Δεν είμαι πια παιδί… Έχω ήδη σπαταλήσει πολλές ευκαιρίες και δεν θέλω να ξαναγίνει αυτό. Όταν σου έρχεται ο… λογαριασμός απ” όσα έχεις κάνει στη ζωή σου, τότε αντιλαμβάνεσαι πολλά πράγματα και προσπαθείς να αλλάξεις. Οι καταστάσεις στη ζωή είναι αυτές που σε κάνουν να ωριμάζεις. Πάντως, δεν περίμενα από τη Μίλαν να κάνει κίνηση για να με αποκτήσει ξανά και την ευχαριστώ για την ευκαιρία που μου δίνει»!</p>
<p>Μείνατε με το στόμα ανοιχτό; Έχει κι άλλο…</p>
<p>«Το περασμένο Σάββατο, ο Ραϊόλα με πήρε τηλέφωνο και μου είπε «μάζεψε τα πράγματά σου και σε περιμένει ιδιωτικό αεροσκάφος για να πας στο Μιλάνο…». Αρνήθηκα, δεν υπήρχε λόγος να παω με ιδιωτικό… Πήρα ένα της γραμμής και πήγα στην Ιταλία» πρόσθεσε ο … καινούριος εαυτός του Μπαλοτέλι!</p>
<p>&nbsp;</p>
<div></div>
<div> arouraios.gr</div>
<div></div>
<div></div>