<p><ins></ins></p>
<p><strong>Το ότι ρέει άφθονο χρήμα στην Premier League είναι γνωστό σε όλους. Η αγγλική λίγκα έχει πίσω της τεράστιους οικονομικά χορηγούς κι οι ομάδες της δεν φείδονται χρημάτων, προκειμένου να ενισχυθούν ενόψει της νέας σεζόν που ξεκινάει το ερχόμενο σαββατοκύριακο (8-9/8).</strong></p>
<p>Η κρίση δεν φαίνεται να χτυπάει το πολυδιαφημισμένο, όχι άδικα φυσικά, Πρωτάθλημα του Νησιού, που βρίσκεται μαζί την ισπανική Primera Division στην κορυφή του κόσμου από πλευράς θεάματος.</p>
<p>Τα τηλεοπτικά δικαιώματα για τις ομάδες την τριετία 2013-16 άγγιξαν τα 3,018 δισεκατομμύρια λίρες (4,29 δισεκατομμύρια ευρώ), ενώ από την σεζόν 2016-17 και για τα επόμενα τρία χρόνια θα εκτιναχθούν στια 5,136 δισεκατομμύρια λίρες (7,3 δισεκατομμύρια ευρώ), όσο μία δόση του ελληνικού κράτους στο ΔΝΤ και την Ευρωπαϊκή Κεντρική Τράπεζα!.</p>
<p>Η τελευταία ομάδα της βαθμολογίας της Premier League έχει λαμβάνειν 99 εκατομμύρια λίρες (140,7 εκατομμύρια ευρώ), ενώ η πρωταθλήτρια 150 εκατομμύρια λίρες (213,2 εκατομμύρια ευρώ).</p>
<p>Απομένει λιγότερος από ένας μήνας, ωσότου εκπνεύσει η μεταγραφική περίοδος (σ.σ. 1η Σεπτεμβρίου) κι οι 20 ομάδες της Premiership έχουν ήδη ξοδέψει 500 εκατομμύρια λίρες (710 εκατομμύρια ευρώ).</p>
<p>Δεν είναι ρεκόρ, αλλά είναι πολύ πιθανόν να σπάσει, αφού οι ομάδες δεν έχουν ακόμα ολοκληρώσει τα… ψώνια τους. Η Μάντσεστερ Γιουνάιτεντ κυνηγάει τον Τζον Στόουνς της Εβερτον προσφέροντας 26 εκατομμύρια λίρες (37 εκατομμύρια ευρώ), ενώ πολύ μεγαλύτερο ποσό χρειάζεται να δαπανήσει η Μάντσεστερ Σϊτι για να αποκτήσει τον Κέβιν Ντε Μπρούιν από τη Βόλφσμπουργκ.</p>
<p>Η πιο δαπανηρή μεταγραφική περίοδος ήταν του καλοκαιριού 2014 όταν δαπανήθηκαν 835 εκατομμύρια λίρες (1,2 δισεκατομμύρια ευρώ), ποσό το οποίο έφτασε τα 965 (1,37 δισεκατομμύρια ευρώ) μαζί με τιε μεταγραφές του Ιανουαρίου 2015.</p>
<p>Πρωταθλήτρια, μέχρι σήμερα, του φετινού καλοκαιριού είναι η Μάντσεστερ Γιουνάιτεντ, που έβγαλε από το ταμείο της 83 εκατομμύρια λίρες (118 εκατομμύρια ευρώ), ενώ πιο ακριβή μεταγραφή είναι αυτή του Ραχίμ Στέρλινγκ από τη Λίβερπουλ στη Μάντσεστερ Σίτι έναντι 44 εκατομμυρίων λιρών (62,5 εκατομμύρια ευρώ).</p>
<p>Στον πίνακα που ακολουθεί αναφέρονται τα ποσά (σε εκατομμύρια λίρες), που ξόδεψαν οι ομάδες της Premier League από το 2004-05 ως σήμερα.</p>
<p><img src="http://www.freskanea.net/wp-content/uploads/images/wppipes/2015-08/2d92c53ba5.jpeg" alt="" /></p>
<p>Σε εκατομμύρια ευρώ είναι:</p>
<p>2004-05: 376,7</p>
<p>2005-06: 433,5</p>
<p>2006-07: 454,8</p>
<p>2007-08: 916,7</p>
<p>2008-09: 952,3</p>
<p>2009-10: 682,3</p>
<p>2010-11: 838,6</p>
<p>2011-12: 774,6</p>
<p>2012-13: 867</p>
<p>2013-14: 1.080</p>
<p>2014-15: 1.187*</p>
<p>*Μόνο για το καλοκαίρι 2014</p>
<p>Αναλυτικά το πρόγραμμα της Premier League για την σεζόν 2015/16:</p>
<p><img src="http://www.freskanea.net/wp-content/uploads/images/wppipes/2015-08/4b8cc79825.jpeg" alt="" /></p>
<p>&nbsp;</p>
<p>&nbsp;</p>
<p>defencenet.gr</p>