<div class="article-content">
<h3>Πάλεψαν ως το τέλος οι παίκτες του Ολυμπιακού, πίστεψαν στη νίκη και με ηγέτη τον Kill Bill έκαναν το θαύμα</h3>
<p>Με οδηγό τις μεγάλες επιτυχίες του 2012 και του 2013 όταν «ξέρανε» την ΤΣΣΚΑ στους αγώνες της Κωνσταντινούπολης και του Λονδίνου κατεβαίνει σήμερα στο παρκέ του Παλάθιο ντε Ντεπόρτες ο Ολυμπιακός με στόχο να βρεθεί ξανά στον τελικό μετά το «διάλλειμα» απουσίας ενός έτους από τα φάιναλ φορ της Ευρωλίγκα.</p>
<div class="textLinkAdWrapperNew"> Η μονομαχία κάτω από τον&#8230; ισπανικό ήλιο έχει έντονο ελληνικό χρώμα καθώς στον απέναντι πάγκο θα βρίσκεται ο Δημήτρης Ιτούδης ενώ στις τάξεις της ομάδας του στρατού βρίσκονται δύο ερυθρόλευκοι, ο Μίλος Τεόντοσιτς και ο Κάιλ Χάινς.</div>
<div class="textLinkAdWrapperNew"></div>
<p><iframe src="https://www.youtube.com/embed/Tb0zep2gXa8" width="630" height="500" frameborder="0" allowfullscreen="allowfullscreen"></iframe><br />
Η μάχη εξάλλου του Σέρβου γκαρντ με τον αρχηγό του Ολυμπιακού – αν και σπάνια θα βρεθούν τετ α τετ στις δύο άκρες του γηπέδου – θα κρίνει πολλά για την έκβαση του αγώνα ανάμεσα σε δύο εκ διαμέτρου αντίθετα στημένες ομάδες. Οι Μοσχοβίτες «αγαπάνε» την επίθεση και οι Πειραιώτες την άμυνα όπως αποτυπώνεται στην στατιστική ανάλυση των δύο ομάδων που έφερε την ΤΣΣΚΑ στην κορυφή της λίστας των ομάδων με την καλύτερη επίθεση και τον Ολυμπιακό στην κορυφή της αντίστοιχης λίστας για την άμυνα.</p>
</div>
<div class="article-content"><a href="http://www.ereportaz.gr/wp-content/uploads/2015/05/imagehandler11.jpg" rel="attachment wp-att-278292"><img class=" size-full wp-image-278292 aligncenter" src="http://www.ereportaz.gr/wp-content/uploads/2015/05/imagehandler11.jpg" alt="ImageHandler" width="820" height="457" /></a></div>
<div class="article-content"><iframe src="https://www.youtube.com/embed/XaCTrPSskWE" width="630" height="500" frameborder="0" allowfullscreen="allowfullscreen"></iframe>Ο Kill Bill έχει δίπλα του τον «υπαρχηγό» και σεληνιασμένο το τελευταίο διάστημα Γιώργο Πρίντεζη – τον άνθρωπο, δηλαδή, που σφράγισε τη μεγάλη πρόκριση με το τρίποντο σε νεκρό χρόνο στο τέταρτο παιχνίδι κόντρα στη Μπαρτσελόνα – αλλά και τον αμυντικό εξολοθρευτή Βαγγέλη Μάντζαρη, τον αμυντικό της χρονιάς Μπράιαν Ντάνστον, τον Ματ Λοτζέσκι που ξεπέρασε το πρόβλημα της γαστρεντερίτιδας που τον ταλαιπωρούσε, το πολυεργαλείο Τρεμέλ Ντάρντεν και τον σουτέρ της τελευταίας στιγμής Κώστα Σλούκα.Απέναντι τους ως «σαπόρτινγκ καστ» του Τεόντοσιτς στο παρκέ έχει τον δεύτερο σκόρερ της ομάδας Νάντο ντε Κολό, τον επίσης «διψήφιο» Σόνι Ουίμς, το ρωσικό μπασκετικό «καλάσνικοφ» που ακούει στο όνομα Αντρέι Κιριλένκο (σ.σ. το παρατσούκλι του είναι “ΑΚ-47”), την τριπλέτα κάτω από τα καλάθια Σάσα Κάουν, Κάιλ Χάινς και Αντρέι Βοροντσέβιτς ενώ κανείς δεν μπορεί να θεωρήσει αμελητέα ποσότητα τον Βίκτορ Χριάπα παρά τα προβλήματα που τον ταλαιπώρησαν την κατά τη διάρκεια της σεζόν.</p>
<p>Όπως σε κάθε ημιτελικό μεγάλης διοργάνωσης Γιάννης Σφαιρόπουλος και Δημήτρης Ιτούδης, οι δύο ΄άξιοι εκπρόσωποι της νουβέλ βαγκ των Ελλήνων προπονητών, γνωρίζουν ότι ρυθμός, λάθη και ριμπάουντ είναι οι τρεις βασικοί παράγοντες που θα κρίνουν σε μεγάλο βαθμό την έκβαση του αγώνα.</p>
<p>Οι δύο ομάδες συναντήθηκαν δύο φορές στη φετινή Ευρωλίγκα, μοιράστηκαν τις δύο εντός έδρας νίκες και ετοιμάζονται για την «μητέρα των μαχών» σε ουδέτερο έδαφος.</p>
</div>
<p>&nbsp;</p>