<p>Ο Σάντσεθ παραδέχτηκε το λάθος του, που οδήγησε στην αποβολή του στο ντεμπούτο του με τη φανέλα του Παναθηναϊκού και έδωσε εξηγήσεις στον Γιάννη Αναστασίου.</p>
<p>«Ο αντίπαλος με προκάλεσε δύο φορές στα πρώτα τριάντα λεπτά. Αρχικά μου έδωσε μια αγκωνιά σε μια διεκδίκηση, ενώ λίγο αργότερα μου έδωσε ακόμη ένα ύπουλο χτύπημα από πίσω στη μέση, σε μια διεκδίκηση. Αυτό βεβαίως δεν είναι δικαιολογία. Έκανα μεγάλη βλακεία. Ήταν ασυγχώρητο από μέρους μου το γεγονός ότι έπεσα στη παγίδα του και δεν έπρεπε να πάω έτσι πάνω στο τάκλιν&#8230;» φέρεται να είπε ο Ισπανός σέντερ μπακ στον προπονητή του Τριφυλλιού, σύμφωνα με όσα αναφέρει το Goal.</p>
<p>Ο 41χρονος τεχνικός του ξεκαθάρισε: «Για την εμπειρία σου δεν επιτρέπεται να κάνεις τέτοια λάθη. Είσαι πολύ έμπειρος παίκτης, έχεις παραστάσεις από τοπ επίπεδο και πρέπει να λειτουργείς με το μυαλό και να μην αφήνεις εκτεθειμένη την ομάδα, διότι έτσι ζημιωνόμαστε όλοι μας».</p>