<div>
<div><a href="http://www.freskanea.com/wp-content/uploads/2015/09/030725.jpg" target="_blank"><img title="030725" src="http://www.freskanea.com/wp-content/uploads/2015/09/030725.jpg" alt="" width="645" height="350" /></a></div>
<div></div>
<div></div>
<p>Ο Καστοριανός τεχνικός τόνισε πως, παρά την προσπάθεια, δεν ήρθε το θετικό αποτέλεσμα, θεωρώντας πως οι παίκτες του είχαν καλή κυκλοφορία, κατοχή και οργανωμένες επιθέσεις. Περιμένει ένα θετικό αποτέλεσμα για να ανέβει η ψυχολογία, πως έχει δοκιμάσει διάφορα σχήματα για να καταφέρουν να σκοράρουν οι Κρητικοί και μίλησε με κολακευτικά λόγια για τον Παναθηναϊκό.</p>
<p>Αναλυτικά: «Για ακόμα μια αγωνιστική, δεν μπορέσαμε να πάρουμε θετικό αποτέλεσμα. Νομίζω ότι κοιτάξαμε στα μάτια τον Παναθηναϊκό, ήρθαμε στη Λεωφόρο να παίξουμε στα ίσια το ματς. Από τη μία οι καλές εμφανίσεις, απ’ την άλλη μας λείπουν οι βαθμοί. Και κατοχή μπάλας είχαμε, κυκλοφορήσαμε την μπάλα, είχαμε οργανωμένες επιθέσεις. Στο 45’ , το γκολ ήταν σε κρίσιμο σημείο, αν πηγαίναμε στο ημίχρονο με 0-0, ίσως είχαμε πετύχει κάτι καλύτερο.</p>
<p>Ρισκάραμε στο δεύτερο μέρος, προσπαθήσαμε πολύ, αλλά το γκολ είναι πολύ δύσκολο για εμάς. Συνεχίσαμε να μην μπορούμε να δημιουργήσουμε ευκαιρίες. Θα συνεχίσουμε να προσπαθούμε και, τουλάχιστον, να μη χάσουμε την καλή ψυχολογία που έχουμε».</p>
<p>Δοκιμάσαμε πολλά σχήματα. Όσους είχαμε στην επίθεση, τους δοκιμάσαμε, είναι ατυχία, αλλά και ανικανότητα σε πολλά σημεία του παιχνιδιού, την οποία και πληρώνουμε.</p>
<p>Ο Παναθηναϊκός δεν έχει άσχημο υλικό, αλλά πάρα πολύ καλό. Τα παιχνίδια της Ευρώπης στοίχισαν και ψυχολογικά επιβάρυναν την ομάδα. Έχει πολλές λύσεις, μπορεί να παίξει μπάλα και καλό ποδόσφαιρο, αλλά έμεινε έξω από την Ευρώπη και την επιβαρύνει αυτό, αλλά σαν ομάδα τον πιστεύω πολύ τον Παναθηναϊκό και μπορεί να κάνει πράγματα».</p>
<div></div>
<p>Πηγή: sport-fm.gr</p>
<div></div>
<div></div>
<div></div>
</div>