<div>
<div></div>
<div></div>
<div></div>
<p>Πράγματα και θαύματα κάνει ο Γιάννης Αντετοκούνμπο στο ΝΒΑ. Μετά από μόλις τρεις συμμετοχές ο 20χρονος άσος των Μπακς παρουσιάζει εντυπωσιακούς αριθμούς.</p>
<p>Ο διεθνής άσος έχει 22,7 πόντους κατά μέσο όρο και είναι δέκατος στη σχετική λίστα. Μάλιστα το γεγονός ότι έχει φτάσει σε αυτόν τον μέσο όρο έχοντας 58,1% στα σουτ δίνει ακόμη μεγαλύτερη αξία στο επίτευγμά του, καθώς από την πρώτη δεκάδα των σκόρερ καλύτερο ποσοστό έχουν μόνο ο τέταρτος της λίστας, Μπλέικ Γκρίφιν των Κλίπερς (29,5π. με 62,2%), και ο πρώτος, Στεφ Κάρι των Γουόριορς (37π. με 59,5%).</p>
<div></div>
<p>Μάλιστα, ο Αντετοκούνμπο με αξιολόγηση 25,3 είναι πέμπτος μεταξύ των κορυφαίων σκόρερ του ΝΒΑ, πίσω μόνο από Κάρι (40,3), Γκρίφιν (32,3) και το δίδυμο της Οκλαχόμα, Ράσελ Γουέστμπρουκ (32,3) και Κέβιν Ντουράντ (25,5).</p>
<p>Συνολικά, ο Giannis έχει φέτος 22,7 πόντους (58,1% στα σουτ, 42,9% στα τρίποντα, 83,3% στις βολές), 8,7 ριμπάουντ, 2,3 ασίστ, 1 κλέψιμο, 1 τάπα και 3,3 λάθη σε 36,3 λεπτά κατά μέσο όρο, ενώ πέρσι είχε 12,7 πόντους (49,1% στα σουτ, 15,9% στα τρίποντα, 74,1% στις βολές), 6,7 ριμπάουντ, 2,6 ασίστ, 0,9 κλεψίματα, 1 τάπα και 2,1 λάθη σε 31,4 λεπτά ανά αγώνα. Την πρώτη του χρονιά στο ΝΒΑ είχε 6,8 πόντους (41,4% στα σουτ, 34,7% στα τρίποντα και 68,3% στις βολές), 4,4 ριμπάουντ, 1,9 ασίστ, 0,8 κλεψίματα, 0,8 τάπες και 1,6 λάθη σε 24,6 λεπτά.</p>
<p>Η πρόοδος είναι όχι μόνο εμφανής, αλλά και αλματώδης.</p>
<p><strong>Επιμέλεια: Χρήστος Ρομπόλης </strong></p>
<p>Πηγή: sport-fm.gr</p>
<div></div>
<div></div>
<div></div>
</div>