<p>Έσκασε η «βόμβα» που λίγο-πολύ έμοιαζε δεδομένη πως θα σκάσει!</p>
<p>Η Ρεάλ Μαδρίτης τέθηκε οριστικά εκτός Κυπέλλου Ισπανίας, πληρώνοντας την αντικανονική συμμετοχή του Ντένις Τσερίσεφ (κουβαλούσε τιμωρία από πέρσι) στο ματς με την Κάντιθ.</p>
<p>Από την πρώτη στιγμή που έγινε γνωστό το «φιάσκο», η αντίπαλος της βασίλισσας αποφάσισε πως θα κάνει ένσταση για να πάρει την πρόκριση στα χαρτιά. Όπως και συνέβη με την ισπανική ποδοσφαιρική ομοσπονδία να ακολουθεί κατά γράμμα το νόμο, να μην «μένει» στα ονόματα και να πετάει εκτός θεσμού τους Μαδριλένους!</p>
<p>Φυσικά, η πλευρά της Ρεάλ θα καταθέσει έφεση κατά της απόφασης, διεκδικώντας την ανατροπή της, εξέλιξη που δεν φαίνεται να συγκεντρώνει πολλές πιθανότητες παρά τις δηλώσεις όλων των στελεχών της περί «άγνοιας» (το <strong>fax</strong> βέβαια δεν τους… επιβεβαιώνει).</p>
<p>Πηγή ΣΠΟΡ ΦΜ</p>
<p>&nbsp;</p>