<p>Την 6η θέση στο παγκόσμιο πρωτάθλημα υγρού στίβου του Καζάν κατέκτησε η εθνική ομάδα υδατοσφαίρισης γυναικών, μετά την ήττα από την Κίνα στα πέναλτι (12-13).</p>
<p>Ο αγώνας για τις θέσεις 5-6 δεν ανέδειξε νικητή στην κανονική του διάρκεια, καθώς 1΄.12΄΄ πριν το φινάλε η Ασημάκη πέτυχε το γκολ με το οποίο έγινε το 9-9, και στον υπόλοιπο χρόνο δεν άλλαξε τίποτα.</p>
<p>Στη «ρώσικη ρουλέτα», όμως, οι Κινέζες αποδείχθηκαν πιο τυχερές, και πήραν το ματς και ταυτόχρονα την 5η θέση στο τουρνουά.</p>
<p>Αξίζει να σημειωθεί ότι η εθνική γυναικών είχε πάρει την ίδια θέση (6η) και πριν από δύο χρόνια στη Βαρκελώνη.</p>