<div>
<p>&nbsp;</p>
<p>Την πίστη του στις δυνατότητες της ομάδας του, αρκεί να συνεχίσει να δουλεύει και να είναι συγκεντρωμένοι, εξέφρασε ο Γιάννης Αναστασίου μετά τη νίκη του Παναθηναϊκού επί της Καλλονής τονίζοντας πως ο αποκλεισμός από την Καμπάλα δεν απαξιώνει πλήρως το «τριφύλλι».</p>
<p>«Βγήκαν κάποια πράγματα, είχαμε περισσότερη αυτοσυγκέντρωση και ήμασταν πολύ πιο αποτελεσματικοί. Ήταν ένα δύσκολο ματς από ψυχολογικής άποψης για τους λόγους που όλοι ξέρουμε, αλλά εμείς το κάναμε εύκολο το παιχνίδι. Είμαστε μόνο στη δεύτερη αγωνιστική. Στενοχωρήσαμε τον κόσμο μας, αλλά οφείλουμε να προσπαθούμε για το καλύτερο σε κάθε ματς. Συνεχίζουμε. Δουλειά, δουλειά, δουλειά», τόνισε αρχικά.</p>
<div></div>
<p>Ερωτηθείς αν η εμφάνιση απέναντι στην Καλλονή αποτελεί μια αχτίδα αισιοδοξίας για τη συνέχεια, απάντησε: «Έχουμε καλή ομάδα, η ομάδα έχει πλάνο, έχει στόχο, είναι γυμνασμένη, τακτικά και τεχνικά είμαστε πολύ καλοί. Δεν γίναμε ξαφνικά ομάδα μη υπολογίσιμη που δεν έχει στόχους. Αυτό που πρέπει να κάνουμε είναι να είμαστε συγκεντρωμένοι για να βγάζουμε αυτά τα πράγματα που μπορούμε μέσα το γήπεδο».</p>
<p>Πηγή: sport-fm.gr</p>
<p>&nbsp;</p>
<div></div>
<div></div>
<div></div>
<div></div>
</div>