<div>
<p>Ο Πάτρικ Γιανγκ μιλά για τη ζωή του, για το πώς από το μπέιζμπολ βρέθηκε να παίζει μπάσκετ, για τη συμβουλή των γονιών του και για τα όνειρα του με τη φανέλα του Ολυμπιακού. Από παιδί ξεχώριζε. Κυρίως λόγω του ότι, όπως ο ίδιος μας αποκάλυψε, ήταν πάντα ο ψηλότερος.</p>
<p>Μιλώντας στο olympiacosbc.gr δήλωσε «θυμάμαι από μικρός ήμουν πάντα ο ψηλότερος της παρέας μου. Από 3-4 χρονών που θυμάμαι τον εαυτό μου, πάντα με ξεχώριζαν από μακριά γιατί ήμουν ο ψηλότερος της παρέας μου».</p>
<p>Αυτό, όμως, δεν τον έστειλε απευθείας στο μπάσκετ. «Στην αρχή ξεκίνησα να παίζω μπέιζμπολ, μου άρεσε πάρα πολύ. Και μάλιστα, όπως έλεγαν οι προπονητές μου ήμουν καλός. Γύρω στα 12, όμως, πήρα κι άλλο ύψος και έτσι, κατάλαβα και εγώ πως είχε έρθει η ώρα να αλλάξω άθλημα. Επέλεξα το μπάσκετ και είμαι ευτυχισμένος για την επιλογή μου».</p>
</div>
<p>enikos.gr</p>