<p>Ένταση σημειώθηκε στο ΟΑΚΑ λίγο πριν την έναρξη του αγώνα ανάμεσα στον Λεβαδειακό και τον Ολυμπιακό, για τη δεύτερη αγωνιστική της Super League.</p>
<p>Πιο συγκεκριμένα στον περιβάλλοντα χώρο του Ολυμπιακού Σταδιου συνεπλάκησαν ΜΑΤ και οπαδοί των Πειραιωτών, σε προσπάθεια των τελευταίων να μπουν χωρίς εισιτήριο στη Θύρα 3.</p>
<p>Αξίζει να σημειωθεί ότι οι αστυνομικοί έκαναν εκτεταμένη χρήση δακρυγόνων με αποτέλεσμα η ατμόσφαιρα εντός και εκτός ΟΑΚΑ να γίνει αποπνικτική. </p>
<p>Τα πνεύματα πάντως λίγο αργότερα ηρέμησαν, η ατμόσφαιρα καθάρισε και οι δύο ομάδες ξεκίνησαν το ζέσταμά τους.</p>