<p>Ότι ο Σίλβιο Μπερλουσκόνι πούλησε το 47% της Μίλαν στον Ταϊλανδό επιχειρηματία και χρηματιστή Μπι Ταετσαουμπόλ, αναφέρει ο ιταλικός Τύπος, χωρίς ωστόσο η πώληση να έχει ανακοινωθεί επισήμως. </p>
<p>Αναλυτικότερα, και σύμφωνα με όσα γράφει η εφημερίδα Λα Ρεπούμπλικα στον διαδικτυακό της τόπο, η συμφωνία «έκλεισε» σήμερα το απόγευμα, στη βίλα του Μπερλουσκόνι στο Άρκορε, έξω από το Μιλάνο.</p>
<p>Σύμφωνα με την εφημερίδα, ο πρώην Καβαλιέρε ζήτησε να διατηρήσει τον έλεγχο της ομάδας για άλλους 18 μήνες, ενώ στη συνέχεια, ο Ασιάτης χρηματιστής ενδέχεται να αυξήσει το συνολικό ποσοστό των μετοχών του.</p>
<p>Σύμφωνα με την Λα Ρεπούμπλικα, η προσφορά του Ταϊλανδού επιχειρηματία, ο οποίος συνεργάζεται με γνωστή τράπεζα που εδρεύει στον Περσικό Κόλπο, αγγίζει το ένα δισεκατομμύριο ευρώ.</p>