<div>
<p>Σε μία σημαντική προσθήκη στο υπάρχον ρόστερ του Άρη προχώρησε η διοίκηση της ομάδας, η οποία συμφώνησε με τον Γκιγιέρμο Πέρεθ.</p>
<p>Ο Ισπανός χαφ έμεινε ελεύθερος από τη Λαμία και αναμένεται αύριο στη Θεσσαλονίκη, όπου…</p>
<p>θα υποβληθεί στις απαραίτητες ιατρικές εξετάσεις και στη συνέχεια να υπογράψει το συμβόλαιό του.</p>
<div></div>
<p>Ο 28χρονος άσος διακρίνεται για τα καλά του χτυπήματα με το αριστερό πόδι, είναι γρήγορος και έχει καλό σουτ (ειδικά από μακρινή απόσταση). Ο Πέρεθ ξεκίνησε την καριέρα του στις ακαδημίες της Μούρθια, συνέχισε στη Βαλένθια και το 2007 πήρε μεταγραφή για τη Λα Κορούνια (37 συμμετοχές και 3 γκολ).</p>
<p>Το 2009 έπαιξε στη Σπόρτινγκ Χιχόν, όπου και έμεινε για τρία χρόνια (66 συμμετοχές – 6 γκολ) και μετά πήγε ως δανεικός στην Αλμπαθέτε.</p>
<p>Στην Ελλάδα ήρθε το 2012 για λογαριασμό της Βέροιας, όπου με προπονητή τον Καλαϊτζίδη μέτρησε 23 συμμετοχές και 2 γκολ, την επόμενη σεζόν ταλαιπωρήθηκε από τραυματισμό και έκανε μόλις μία συμμετοχή, ενώ πέρσι στο πρώτο εξάμηνο έπαιξε στον Πανθρακικό (10 ματς) και στο δεύτερο στη Λαμία (12 αγώνες).</p>
<p>Trelokouneli.gr</p>
</div>