<div>
<p>Ο Άρης είχε προσφύγει στο ανώτατο δικαιοδοτικό όργανο προκειμένου να κερδίσει την άνοδο του στην Football League.</p>
<p>Το Διαιτητικό Δικαστήριο Ποδοσφαίρου της ΕΠΟ όμως απέρριψε την προσφυγή του και έτσι ο Άρης θα αγωνίζεται οριστικά στη Γ” Εθνική τη φετινή σεζόν.</p>
<p><strong>Αναλυτικά η απόφαση:</strong></p>
<p>ΑΠΟΣΠΑΣΜΑ ΤΗΣ ΥΠ΄ΑΡΙΘΜ 101/03.09.2015 ΑΠΟΦΑΣΗΣ (προσφυγή και αίτηση αναψηλάφησης ΠΑΕ Άρης)</p>
<p>Συνεκδικάζει τις κρινόμενες προσφυγή-αίτηση αναψηλάφησης και πρόσθετες παρεμβάσεις αντιμωλία των διαδίκων.</p>
<p>Απορρίπτει αυτές.</p>
<p>Διατάσσει την κατάπτωση των κατατεθέντων παραβόλων υπέρ της Ε.Π.Ο.</p>
<p>Καθορίζει τη συνολική δαπάνη στο ποσό των οκτακοσίων (800) ευρώ.</p>
<p>Καταδικάζει την προσφεύγων-αιτούν Σωματείο να καταβάλει από το ανωτέρω συνολικό ποσό μέρος αυτού από πεντακόσια (500) ευρώ υπέρ της καθ’ ης και το υπόλοιπο ποσό των τριακοσίων (300) ευρώ υπέρ της Ε.Π.Ο., στη Γραμματεία του παρόντος δικαστηρίου.</p>
<p>Κρίθηκε, αποφασίστηκε και δημοσιεύτηκε σε έκτακτη δημόσια συνεδρίαση στο ακροατήριό του στην Αθήνα στα γραφεία της Ε.Π.Ο. στις 03 Σεπτεμβρίου 2015,, χωρίς την παρουσία των διαδίκων και των πληρεξουσίων δικηγόρων τους.</p>
<p>Πηγή: enikos.gr</p>
</div>