<p>Νέο δημοσίευμα στην Τουρκία υποστηρίζει ότι έχουν ξεκινήσει εκ νέου οι διαπραγματεύσεις ανάμεσα στον Ολυμπιακό και την Φενερμπαχτσέ για την παραχώρηση του Λούκα Μιλιβόγεβιτς στον τουρκικό σύλλογο.</p>
<p>Συγκεκριμένα, η ιστοσελίδα «ntvspor.net» αναφέρει ότι οι διοικούντες την ομάδα επιθυμούν να αποκτήσουν τον Σέρβο μέσο, ο οποίος είναι ένα από τους δύο παίκτες που θέλουν να πάρουν λίγο πριν κλείσει η τρέχουσα μεταγραφική περίοδο.</p>
<p>Παράλληλα, αναφέρουν ότι ο Βίτορ Περέιρα θέλει πολύ τον διεθνή άσο, όμως το πρόβλημα έγκειται στο γεγονός ότι οι Πειραιώτες αξιώνουν περισσότερα από 10 εκατ. € για την αποδέσμευση του παίκτη, με τους Τούρκους να συζητούν από τα 5 εκατ. €.</p>
<p>Επίσης, τονίζουν ότι επιθυμία του Μιλιβόγεβιτς είναι να παίξει στο γειτονικό πρωτάθλημα και δεν αποκλείεται τις προσεχείς να υπάρξει συνάντηση των διοικήσεων των δύο συλλόγων στην Κωνσταντινούπολη.</p>