<div>
<div dir="ltr" style="text-align: left;">
Αντιλαμβανόμενος οτι το κλίμα δεν τον… σηκώνει, ο Γιάννης Αναστασίου προχωράει σε κίνηση που πολλοί δεν την περίμεναν…</p>
<p><a name="more"></a></p>
<p>Η πίεση στον Γιάννη Αναστασίου από την ρεβάνς με την Καμπάλα, αλλά και την κακή εμφάνιση με τον Πλατανιά, ήταν πολύ μεγάλη… Τα όσα έγιναν μετά το τέλος του ισόπαλου παιχνιδιού με την ΑΕΚ, την Κυριακή στην Λεωφόρο, την έκαναν αφόρητη και για αυτό φαίνεται διατεθειμένος να κάνει αυτός… κίνηση και να μην περιμένει τον Γιάννη Αλαφούζο.</p>
<p>Τι σημαίνει αυτό; Οτι ο «Ολλανδός» έχει θέσει την παραίτησή του στην διάθεση της διοίκησης που καλείται να πάρει την απόφαση για το αν θα την κάνει δεκτή και θα προχωρήσει στο επόμενο βήμα ή αν θα εμμείνει στην απόφαση κόντρα σε όλους και σε όλα.</p>
<p>Όπως όλα δείχνουν, οι εξελίξεις θα είναι άμεσες και είναι πολύ πιθανό μέσα στην ημέρα να έχουμε νέα σχετικά με το μέλλον του 42χρονου τεχνικού στον πάγκο του «τριφυλλιού».</p>
<p>Η ΠΑΕ με επίσημη τοποθέτησή της διέψευσε το ζήτημα τονίζοντας: «Δεν έχει γίνει καμία συνάντηση με τον προπονητή, ούτε προβλέπεται να γίνει», ενώ πρόσθεταν πως «δεν τα έχουν καν πει». Οι εξελίξεις ωστόσο τρέχουν και το κλίμα είναι δεδομένα βαρύ για τον 42χρονο προπονητή.</p>
<p>Ωστόσο, οι τελευταίες πληροφορίες αναφέρουν πως απομένουν λεπτομέρειες για το οριστικό διαζύγιο των δύο πλευρών. Ο Αναστασίου δεν έχει συναντηθεί ακόμα με τον Αλαφούζο, αλλά με άλλο υψηλόβαθμο στέλεχος της ΠΑΕ και η αποχώρησή του μοιάζει ειλημμένη απόφαση. Ήδη αναζητείται αντικαταστάτης από το εξωτερικό.</p>
</div>
<p><img src="http://feeds.feedburner.com/~r/blogspot/xuRAz/~4/Vejg4MQn0dw" alt="" width="1" height="1" /></p>
</div>