<p>Παραιτήθηκε ο πρόεδρος της Γερμανικής Ποδοσφαιρικής Ομοσπονδίας (DFB), Βόλφγκανγκ Νίρσμπαχ, εξαιτίας του σκανδάλου με την ανάθεση του Παγκοσμίου Κυπέλλου του 2006, υπόθεση που έπληξε το κύρος Ομοσπονδίας.</p>
<p>Ο Νίρσμπαχ, που βρίσκεται στο επίκεντρο έρευνας για φοροδιαφυγή, δήλωσε ότι αναλαμβάνει την πολιτική ευθύνη για την καταβολή 6,7 εκατομμυρίων ευρώ προς τη FIFA.</p>
<p>Τα χρήματα αυτά φέρεται να διατέθηκαν για να δωροδοκηθούν υψηλόβαθμα στελέχη της Παγκόσμιας Ποδοσφαιρικής Συνομοσπονδίας για να υποστηρίξουν τη γερμανική υποψηφιότητα στην ψηφοφορία για την ανάθεση της τελικής φάσης.<br />
Πάντως, ο Νίρσμπαχ αρνήθηκε για ακόμη μία φορά ότι διέπραξε κάποιο αδίκημα.</p>