<div class="row">
<div class="actual-text">
<p>Μόλις δύο ημέρες μετά τη χειρουργική επέμβαση στην οποία υποβλήθηκε, ο τεχνικός της Λίβερπουλ, Γιούργκεν Κλοπ, δήλωσε «παρών» στη συνέντευξη Τύπου για τον αγώνα Κυπέλλου ενάντια στη Γουέστ Χαμ και ρωτήθηκε για την κίνηση των φίλων της ομάδας να αποχωρήσουν -ως ένδειξη διαμαρτυρίας- στο 77′ του πρόσφατου αγώνα με τη Σάντερλαντ (2-2).</p>
<p>«<em>Δεν το θέλουμε αυτό. Έμαθα τι συνέβη. Το πρόβλημα είναι και δικό μου, πλέον και θέλω να μάθω περισσότερες λεπτομέρειες. Πρέπει να βρούμε λύση. Δεν θέλουμε να βλέπουμε τον κόσμο να φεύγει από το γήπεδο πριν τη λήξη του αγώνα</em>», ανέφερε χαρακτηριστικά ο Γερμανός κόουτς.</p>
<p>Για την ταλαιπωρία με την υγεία του, τόνισε αστειευόμενος: «<em>Είμαι καλά, είναι κάτι που συμβαίνει σε πολλούς ανθρώπους. Είμαι ευγνώμων στον γιατρό που επέμεινε για να πάω στο νοσοκομείο. Ξέρετε, δεν έχασα μόνο εγώ το παιχνίδι, αλλά και ο γιατρός. Έχει διαρκείας της Λίβερπουλ και δεν μπόρεσε να πάει στο γήπεδο</em>»!</p>
<p><u><strong>Πηγή: england365.gr</strong></u></p>
</div>
<div class="col-md-12"></div>
</div>
<div class="row text-center padding15 banner-div"></div>
<div class="clearfix"></div>
<div id="relative-news" class="row"></div>
<div class="clearfix"></div>
<p>&nbsp;</p>