<p>Συνηθισμένες πλέον οι παρουσίες scouts της Γιουβέντους στα παιχνίδια του Ολυμπιακού. Ο Insider <strong>είχε αποκαλύψει την στενή παρακολούθηση της «Κυρίας» στον Ομάρ</strong>, χωρίς μέχρι στιγμής να έχει αλλάξει κάτι στην σκέψη των «μπιανκονέρι».</p>
<div class="related-content floated">
<div class="trigger-overlay" data-trigger="#related-overlay-134008">
<div class="media-thumb">
<div class="image-thumb main-photo-style custom-style">Ο Νορβηγός θα παραμείνει στο στόχαστρο τους κι αν τελικά πείσει ώστε να γίνει κίνηση για την απόκτηση του, τότε δεν προορίζεται άμεσα για Τορίνο, αλλά μ΄ ενδιάμεσο (αρχικά) σταθμό μια άλλη ομάδα του Καμπιονάτο, προκειμένου να «ψηθεί» σε συνθήκες serie A.</div>
</div>
</div>
</div>
<p>Ο Ομάρ όμως, δεν είναι ο μόνος που οι πρωταθλητές Ιταλίας παρακολουθούν, κάτι που επανέλαβαν και στη φιλοξενία της Ντιναμό Ζάγκρεμπ στο Τσάμπιονς Λιγκ. Ο δεύτερος που βρίσκεται στα πλάνα τους είναι ο Ρομπέρτο. Με τον Τζιανλουίτζι Μπουφόν να πλησιάζει στα δεύτερα… άντα, απολύτως λογικό είναι οι Τορινέζοι να εξετάζουν περιπτώσεις για την διάδοχη κατάσταση του «Τζιτζι».</p>
<p>Ο Βραζιλιάνος Νέτο υπάρχει μεν στο ρόστερ τους, ωστόσο από μόνος του δεν … φτάνει. Έτσι, μέσω της παρακολούθησης του Ομάρ προέκυψαν αλλεπάλληλα θετικά reports των ανθρώπων της «Γιούβε» και για τον Ισπανό τερματοφύλακα (έτσι κι αλλιώς είχε σημειωθεί στους «προς εξέταση» από τις περυσινές κόντρες με τον Ολυμπιακό στο Τσάμπιονς Λιγκ), ο οποίος έχει μπει για τα καλά στο στόχαστρο της -κάτι που γνωρίζουν κι οι μάνατζερ του ποδοσφαιριστή- ενώ κι η πρόσφατη δημοσιοποίηση της ρήτρας του (5,5 εκατ. ευρώ) μόνο ενισχυτικά λειτουργεί στην ως τώρα θετικότατη αξιολόγηση της «Κυρίας».</p>
<p>Πηγή: sdna</p>