<div>
<p>&nbsp;</p>
<div></div>
<p>Για ένα ακόμη παιχνίδι ο Παναθηναϊκός έβγαλε αρκετές φάσεις. Για ένα ακόμη παιχνίδι είχε τον έλεγχο και απειλήθηκε ελάχιστες φορές. Όμως για ένα ακόμη παιχνίδι τελικά ήταν αποτελεσματικός κι όχι απλώς δεν νίκησε, αλλά…</p>
<p>έχασε καταρρέοντας μετά το πρώτο γκολ που δέχτηκε. Οι «πράσινοι» επανέλαβαν στο «Ανοέτα» τα ίδια λάθη με τη ρεβάνς κόντρα στην Μπριζ και το αποτέλεσμα ήταν ακριβώς το ίδιο.</p>
<p>Ο προβληματισμός είναι δεδομένος στις τάξεις της ομάδας και ο Γιάννης Αναστασίου ευελπιστεί να υπάρξει… συμμόρφωση, καθώς σε μια εβδομάδα υπάρχει το πρώτο ματς των play offs του Europa League με την Καμπάλα στο Μπακού και σε δέκα μέρες η δύσκολη πρεμιέρα πρωταθλήματος με τον Παναιτωλικό στο Αγρίνιο.</p>
<div></div>
<p>Στα λίγα θετικά του χθεσινού αγώνα ήταν η παρουσία του Κουτρουμπή σαν στόπερ, μιας και είναι πολύ πιθανό να παίξει στη φυσική του θέση ελλείψει Σάντσεθ και στο ματς του Αζερμπαϊτζάν, όπως και η αγωνιστική άνοδος του Νάνο, που αν κι ακόμη ανέτοιμος μπορεί να βοηθήσει στην ανάπτυξη από τα αριστερά.</p>
<p>Πιέσεις από παντού</p>
<p>Ο Μεχντί Αμπέντ είναι ο διακαής πόθος του Παναθηναϊκού για τη θέση του μέσου (αν και εξετάζονται κι άλλες λύσεις). Οι «πράσινοι» είναι σε ανοικτή γραμμή με τη Νιούκαστλ, ενώ κι ο παίκτης με τη σειρά του πιέζει ώστε να μειωθούν οι απαιτήσεις της αγγλικής ομάδας. Οι «καρακάξες» ζητούσαν αρχικά κοντά στο 1,5 εκατ. ευρώ, ποσό που δεν πρόκειται να διαθέσει ο Παναθηναϊκό, που αντιπροτείνει ένα πολύ μικρότερο ποσό και πολλά μπόνους, αλλά και ποσοστό μεταπώλησης του Αλγερινού άσου. Ο τελευταίος, παράλληλα, δέχεται… επιθέσεις αγάπης από τον κόσμο του «τριφυλλιού» στα μέσα κοινωνικής δικτύωσης, με καλέσματα να επιστρέψει.</p>
<p>Πηγή: sport-fm.gr</p>
<div></div>
</div>