<p>Εθνική υπερηφάνεια μας χάρισε από  την Γλασκώβη της Σκωτίας ο Παγκόσμιος πλέον πρωταθλητής Λευτέρης Πετρούνιας ο οποίος απέσπασε το χρυσό μετάλλιο στους κρίκους.</p>
<div class="prologue">
<p>Ο 25χρονος σπεσιαλίστας των κρίκων, τις προσπάθειες του οποίου επιβεβαίωσε τα προγνωστικά στην “SSE Hydro Arena”, όπου εντυπωσίασε τους 12.500 θεατές και κατέκτησε το χρυσό μετάλλιο στο αγαπημένο του όργανο με 15,800 βαθμούς (βαθμός δυσκολίας: 6,800, βαθμός εκτέλεσης: 9,000).</p>
</div>
<div class="body">
<p>Πίσω από τον αθλητή του Δημήτρη Ράφτη τερμάτισαν οι δύο Κινέζοι αντίπαλοί του, οι οποίοι είχαν τα προγράμματα με τον υψηλότερο συντελεστή δυσκολίας: Ο Χάο Γιόου με 15,733 βαθμούς και ο περσινός παγκόσμιος πρωταθλητής Γιανγκ Λιου με 15,700 β..</p>
<p>Ωστόσο, ο Έλληνας πρωταθλητής είχε την καλύτερη εκτέλεση, για άλλη μια φορά, όπως είχε συμβεί και στον προκριματικό του αγωνίσματος, όπου είχε υπερισχύσει με 15,900 β.. Για τον 25χρονο «άρχοντα των κρίκων», αυτό είναι το ιδανικό φινάλε σε μια ονειρεμένη χρονιά, αφού τον Απρίλιο είχε κατακτήσει το χρυσό μετάλλιο στο ευρωπαϊκό πρωτάθλημα του Μονπελιέ και τον Ιούνιο στους Ευρωπαϊκούς Αγώνες του Μπακού, έχοντας θριαμβεύσει σε 5 από τις 6 διοργανώσεις που έχει δώσει μέσα στο 2015 και συνολικά σε 11 από τις 12 εμφανίσεις του, συμπεριλαμβανομένων των προκριματικών.</p>
</div>