<p><strong>Η Ελλάδα αντιμετωπίζει τον «κακό της δαίμονα», Ισπανία (15/9, 19:30, OTE SPORT 4HD/ANTI) για τα προημιτελικά του Ευρωμπάσκετ και είναι έτοιμη για την μεγάλη πρόκληση.</strong></p>
<p>Η ομάδα μας θα αγωνιστεί απόψε με τον&#8230; αέρα του 6-0, με τον Φώτη Κατσικάρη και τους παίκτες να θέλουν να κάνουν το πιο αποφασιστικό βήμα στο δρόμο προς το πρώτο μετάλλιο έπειτα από έξι χρόνια.</p>
<p>Η Εθνική μας δεν αντιμετωπίζει κανένα πρόβλημα τραυματισμού, ενώ και ο Σκαριόλο νιώθει ανακουφισμένος αφού τόσο ο <strong>Ρούντι Φερνάντεθ</strong> (σ.σ. δεν αγωνίστηκε απέναντι στην Πολωνία), όσο και ο «τρομακτικός» Πάου Γκασόλ (23 π., 7.8 ριμπ.) συμμετείχαν κανονικά στην τελευταία προπόνηση των Ισπανών.</p>
<p>Να σημειωθεί ότι σε περίπτωση που η Εθνική ξεπεράσει τους «φούριας ρόχας» θα παίξει την Πέμπτη στις 22:00 απέναντι στο νικητή του Γαλλία-Λετονία. Σε αντίθετη περίπτωση η ομάδα του<strong> Φώτη Κατσικάρη</strong> θα περιοριστεί σε μία θέση από την πέμπτη έως την όγδοη και την Πέμπτη στις 17:00 θα δώσει τον πρώτο αγώνα κατάταξης με τον ηττημένο του Γαλλία-Λετονία.</p>