<p>Τέλος στη φημολογία που ήθελε την Άρσεναλ να κυνηγά τον Καρίμ Μπενζεμά έβαλε ο ατζέντης του Γάλλου, σημειώνοντας ότι ο πελάτης του δεν προτίθεται να αφήσει τη Μαδρίτη το φετινό καλοκαίρι.</p>
<p>«Ο Καρίμ είναι πολύ χαρούμενος στη Ρεάλ και θα είναι παίκτης της μετά το τέλος της μεταγραφικής περιόδου 1000%. Ο Καρίμ δεν κοιτάζει να φύγει αυτό το καλοκαίρι» ξεκαθάρισε ο Καρίμ Τζαζιρί στο SkySports. </p>
<p>Τα σενάρια που κυκλοφόρησαν στον Τύπο ήθελαν την Άρσεναλ να έχει κινηθεί για τον διεθνή σέντερ φορ, ετοιμάζοντας πρόταση ύψους 40 εκατομμυρίων λιρών, κάτι το οποίο είχε σπεύσει να διαψεύσει πάντως και ο Αρσέν Βενγκέρ.</p>