<div>
<div>
<div>
<div>
<h3> Αν<img src="http://www.freskanea.com/wp-content/uploads/2015/08/arrow-10x1014.png" alt="" /> μπορούσαμε να μετρήσουμε σε μια κλίμακα το επίπεδο υποκριτικής δύναμης που έχει πετύχει σε κάθε του ρόλο θα βλέπαμε ότι σχεδόν ποτέ δεν έπεσε κάτω από το 8. Ακόμα και σε ταινίες που αποδείχτηκαν μεγάλη μάπα, όπως το Exodus του περασμένου χρόνου, ο Κρίστιαν Μπέιλ ήταν πάντα σε υψηλό επίπεδο. Η ιδιαίτερη χροιά της φωνής του, ο τρόπος που έχει επιλέξει να ζήσει, το γεγονός ότι η καλλιτεχνική του υπόσταση δεν φθείρεται ούτε κατ” ελάχιστο από κιτρινισμούς και τα δημοσιεύματα που αφορούν την προσωπική του ζωή είναι μηδαμινά, είναι μερικοί από τους λόγους που τον έχουν κάνει τον πιο αξιόπιστο πρωταγωνιστή.</h3>
</div>
</div>
</div>
<p>Ένας από τους επόμενους του ρόλους μοιάζει εκ προοιμίου δυνατός και είναι δεδομένο ότι ο Μπέιλ θα δώσει και πάλι ρέστα. Όπως αναφέρει το Deadline Hollywood, ο Μπέιλ συμφώνησε να ενσαρκώσει τον ιδρυτή της Ferrari, τον Έντσο, που ξεκίνησε από οδηγός για την Alfa Romeo και στη συνέχεια έφτιαξε την δική του ομάδα τεχνικών και την ονόμασε Scuderria Ferrari, για να φτάσουμε το 1947 στην τελική δημιουργία της επωνυμίας με έδρα το Μαρανέλο. Δεν πρόκειται όμως για μια ταινία βιογραφική, αλλά για μια ταινία που ξεκινάει και τελειώνει στο 1957, ένα έτος δύσκολο για τον Έντσο, καθώς είχε μόλις χάσει τον γιο του, οδηγοί αυτοκινήτων σκοτώθηκαν σε αγώνα και γενικότερα η Ferrari περνούσε μια μεγάλη κρίση.</p>
<p>Αν κρίνουμε από το παρελθόν του Μπέιλ, θα έχει ενδιαφέρον να δούμε και πάλι πως θα μετατρέψει το σώμα του για να ταιριάξει στον ρόλο, ενώ δεν μπορούμε να μην αναφερθούμε στον σκηνοθέτη Μάικλ Μαν που θα καθοδηγήσει τον Μπέιλ.</p>
<p>toratora.gr</p>
</div>