<p>Ο Ματ Τζάνινγκ θα είναι το τελευταίο κομμάτι του παζλ για την περιφέρεια του Παναθηναϊκού σύμφωνα με το ρεπορτάζ του eurohoops.net και αναμένεται να υπογράψει συμβόλαιο μονοετούς διάρκειας.</p>
<p>Ο 27χρονος Αμερικανός αρέσει στον Σάσα Τζόρτζεβιτς και ο Σέρβος κόουτς των πράσινων, αφού μάζεψε όλες τις πληροφορίες που ήθελε για τον Τζάνινγκ, αποφάσισε πως τον θέλει ως τελευταία προσθήκη στην νέα γραμμή γκαρντ που χτίζεται. </p>
<p>Ο Παναθηναϊκός κατέθεσε πρόταση για ένα χρόνο συνεργασίας και ο Αμερικανός το πιθανότερο είναι να την αποδεχτεί και να υπογράψει στην ελληνική ομάδα.</p>
<p>Την περσινή σεζόν αγωνίστηκε σε 27 παιχνίδια με την Εφές Αναντολού του Ντούσαν Ίβκοβιτς και είχε 6.9 πόντους, 1.9 ριμπάουντ και 1.6 ασίστ με 46.3% στα δίποντα, 33.6% στα τρίποντα και 65% στις ελεύθερες βολές. Τις προηγούμενες σεζόν ο Ματ Τζάνινγκ είχε αγωνιστεί στην Σιένα και στην Τσιμπόνα Ζάγκρεμπ.</p>