<p>Νομίζατε πως μόνο οι Έλληνες πολιτικοί «ξεχνάνε» να δηλώσουν στην εφορία το πόθεν έσχες τους;</p>
<p>Σύμφωνα με πληροφορίες ο προπονητής της Τσέλσι, Ζοζέ Μουρίνιο πέρα από την καθοδική πορεία της ομάδας του , έχει να αντιμετωπίσει και την «καμπάνα» της εφορίας, αφού λόγω της ψευδής δήλωσης που υπέβαλε, «γλίτωσε» φόρο 33.000 ευρώ.</p>
<p>Επειδή όμως ο Θεός αγαπάει τον κλέφτη, αγαπάει όμως και τον νοικοκύρη, οι Πορτογαλικές αρχές, ανακάλυψαν την κομπίνα του και τώρα καλείται να πληρώσει τα χρωστούμενα. Η σχετική έρευνα των αρχών στην Πορτογαλία κατέδειξε ότι ο Μουρίνιο είχε κάνει ψευδή δήλωση και στην πραγματικότητα είχε πληρώσει για την αγορά της πολυτελούς κατοικίας δύο εκατ. ευρώ, με αποτέλεσμα να πληρώσει 33.000 ευρώ λιγότερα σε φόρο.</p>
<p>Η πορτογαλική εφημερίδα Expresso αναφέρει ότι ο Μουρίνιο πλήρωσε το χρέος του στην εφορία, αμέσως, μόλις, ανακαλύφθηκε η ψευδής δήλωσή του, ενώ εκπρόσωπός του δήλωσε στην Daily Mail: «Το θέμα διευθετήθηκε, η υπόθεση τελείωσε».</p>
<p>&nbsp;</p>
<p>&nbsp;</p>