Σε βαρύ πένθος έχει βυθιστεί η οικογένεια του Ντιέγκο Μαραντόνα, καθώς, όπως έγινε σήμερα γνωστό, ο πατέρας του Αργεντίνου άφησε την τελευταία του πνοή.

Σύμφωνα με πληροφορίες, ο πατέρας του παλαίμαχου ποδοσφαιριστή αντιμετώπιζε σοβαρά καρδιολογικά και αναπνευστικά προβλήματα, που είχαν ως αποτέλεσμα την πολυήμερη παραμονή του σε νοσοκομείο του Μπουένος Άιρες, όπου και άφησε την τελευταία του πνοή.

Πλήρης ημερών και έχοντας δει το γιο του να γίνεται ένας ποδοσφαιρικός Θεός, ο πατέρας του Ντιέγκο Μαραντόνα έφυγε από την ζωή στην κλινική «Los Acros Sanatorium», σε ηλικία 87 ετών.