<div>
<h3></h3>
</div>
<p>Ο Σέρβος Νόβακ Τζόκοβιτς νίκησε τον Ρότζερ Φέντερερ στον τελικό της διοργάνωσης 3-1 σετ (6-4, 5-7, 6-4, 6-4) σε έναν εκπληκτικό τελικό που παρά τις 3 ώρες καθυστέρησης στην εκκίνησή του λόγω βροχής, κράτησε αμείωτο το ενδιαφέρον όσων τον παρακολούθησαν.</p>
<p><img src="http://www.freskanea.com/wp-content/uploads/2015/09/co1tkepwwaajm33.jpg" alt="" width="419" height="629" /></p>
<p>Τελικά, μετά από 3μιση ώρες αληθινής μάχης, ο «Νόλε» πανηγύρισε ενθουσιασμένος! Αρχικά κατευθύνθηκε προς τις κερκίδες, όπου ξεσπώντας, βροντοφώναξε: «This is Sparta», ενω λίγο αργότερα έκανε το ίδιο μαζί με τον Τζεράρ Μπάτλερ.</p>
<p>&nbsp;</p>
<p>Ο ηθοποιός που είχε ενσαρκώσει τον Σπαρτιάτη Λεωνίδα στην ταινία «300», ήταν ανάμεσα στο κοινό που παρακολούθησε τον εντυπωσιακό αγώνα στη Νέα Υόρκη και οι δύο άντρες δεν παρέλειψαν να πανηγυρίσουν μαζί όπως φαίνεται στο βίντεο που ανάρτησαν στο διαδίκτυο.</p>
<p>Να θυμίσουμε ότι ο Τζόκοβιτς είναι γνωστός φίλος της Ελλάδας, ενώ έχει πανηγυρίσει και έχει τουιτάρει και στα Ελληνικά όταν η Εθνική προκρίθηκε στους 16 του Μουντιάλ, τον Ιούλιο του 2014!</p>
<p><a href="http://www.toratora.gr/wp-content/uploads/2015/09/νοβακ.jpg" target="_blank"><img src="http://www.freskanea.com/wp-content/uploads/2015/09/416x460.jpg" alt="νοβακ" width="395" height="437" /></a></p>
<p><strong>Να σημειωθεί πως το άρωμα Ελλάδας στον Τελικό του US Open ήταν διάχυτο και από έναν άλλο σημαντικό παράγοντα:</strong> Τον τελικό διαιτήτευσε η Εύα Ασδεράκη, η οποία έγινε η πρώτη διαιτήτρια, σε τελικό ανδρών στο US Open και χωρίς αμφιβολία έκανε το όνειρό της πραγματικότητα.</p>
<p><img title="" src="http://www.freskanea.com/wp-content/uploads/2015/09/asderaki.jpg" alt="" width="383" height="256" /></p>
<p>Αξίζει να πούμε ότι  ήταν και η πρώτη φορά στα χρονικά που διαιτήτευσαν δύο γυναίκες στους δύο μεγάλους Τελικούς (Ανδρών και Γυναικών). Η Εύα Ασδεράκη για πρώτη φορά στην ιστορία του παγκοσμίου τένις, είναι η πρώτη γυναίκα που κάθισε στην καρέκλα του διαιτητή, σε τελικό ανδρών του US Open, ενώ η Κροατή Marija Cicak ανέλαβε τον τελικό γυναικών, το Σάββατο (12/9), μεταξύ της Flavia Pennetta και της Roberta Vinci. Ετσι το φετινό US Open έγινε το πρώτο grand slam που είχε γυναίκες στις καρέκλες και στους δυο τελικούς.</p>
<p><a href="http://www.toratora.gr/wp-content/uploads/2015/09/διατητες.jpg" target="_blank"><img src="http://www.freskanea.com/wp-content/uploads/2015/09/259x460.jpg" alt="διατητες" width="259" height="460" /></a></p>
<p>&nbsp;</p>
<div></div>