<p>Εγκώμια για τον Αστέρα Τρίπολης με μπηχτή για τον Παναθηναϊκό από τον Σάββα Θεοδωρίδη. Ο αντιπρόεδρος της ΠΑΕ Ολυμπιακός μίλησε στην εφημερίδα «Ενημέρωση» χαρακτηρίζοντάς τον πρότυπο.</p>
<p>«Θεωρώ τον Αστέρα Τρίπολης ομάδα- πρότυπο. Διαθέτει εξαιρετικούς παίκτες, φοβερή διοίκηση και ένα προπονητή, τον Βεργέτη, που είναι και κύριος και σπουδαίος…» τόνισε και ανέφερε για το σημερινό ματς της ομάδας της Τρίπολης στο Europa League: «Σήμερα το βράδυ, θα στηθώ στην τηλεόραση για να τους παρακολουθήσω».</p>
<p>Ο αντιπρόεδρος της ΠΑΕ Ολυμπιακος μίλησε και για τους ιδιοκτήτες της ομάδας.</p>
<p>«Καϋμενάκης και Μπάκος, είναι από τους λίγους ιδιοκτήτες ομάδων, που βάζουν χρήματα πραγματικά από την τσέπη τους, αλλά και οι αδελφοί Μποροβήλου, κάνουν σπουδαία δουλειά και νοικοκυρεμένη… Είμαι σίγουρος ότι θα φτάσουν τον Αστέρα ακόμη ψηλότερα… Οι Αρκάδες διαθέτουν καλύτερο ποδοσφαιρικό σύνολο και από τον Παναθηναϊκό», κατέληξε.</p>