<div>
<p>&nbsp;</p>
<p>Δύσκολο έως και απίθανο μοιάζει στην παρούσα φάση να προχωρήσει το «φλερτ» της Φροζινόνε με τον Νίκο Καρέλη. Τις τελευταίες ημέρες γίνεται αναφορά σχεδόν σε καθημερινή βάση από τα Μέσα της Ιταλίας για το ενδιαφέρον της ομάδας του Ρομπέρτο Στελόνε για τον έλληνα επιθετικό, αλλά και για τον Μάρκους Μπεργκ.</p>
<div></div>
<p>Ωστόσο, σύμφωνα με την «Corriere Dello Sport» ο σύλλογος της γειτονικής χώρας εγκαταλείπει την περίπτωση του πρώην ποδοσφαιριστή του Εργοτέλη. Ο λόγος είναι ότι κρίνονται υπερβολικές αξιώσεις που έχει ο Παναθηναϊκός για να τον παραχωρήσει.</p>
<p>Το ποσό που έριξε στο τραπέζι τις προηγούμενες ημέρες η Φροζινόνε ήταν περίπου 3,5 εκατ. ευρώ, αλλά εισέπραξε αρνητική απάντηση.</p>
<p>Ο 23χρονος ποδοσφαιριστής προέρχεται από πολύ γεμάτη σεζόν, με 30 εμφανίσεις σε Super League (συν 6 στα play off), 7 στο Europa League, 2 στα προκριματικά του Champions League και 5 στο Κύπελλο. Στην τρέχουσα αγωνιστική περίοδο έχει πάρει μέρος και στα 2 επίσημα ματς των «πράσινων», με την Μπριζ.</p>
<p>Πηγή: sport-fm.gr</p>
<div></div>
<div></div>
<div></div>
<div></div>
</div>