<div>
<p>«Θερμά συγχαρητήρια στους παίκτες της Εθνικής Εφήβων, τους προπονητές, αλλά και όλους τους συντελεστές αυτής της ομάδας για την κατάκτηση του χρυσού μεταλλίου στο Ευρωπαϊκό Πρωτάθλημα Μπάσκετ», εκφράζει σε δήλωσή του για τη νίκη της Εθνικής Εφήβων, ο γενικός γραμματέας της ΚΕ του ΚΚΕ Δημήτρης Κουτσούμπας.</p>
<p>«Είναι σημαντικό να αναδειχθεί ότι η αξιοποίηση του ταλέντου, είναι αποτέλεσμα μιας συντονισμένης προσπάθειας που στηρίζεται στην προσπάθεια και την συμβολή των ανθρώπων που δραστηριοποιούνται τόσο στους τοπικούς συλλόγους και τα σωματεία, όσο και στις ενώσεις και την Ομοσπονδία, παρά την απουσία της κρατικής στήριξης και χρηματοδότησης, που συνεχίζεται και φέτος» προσθέτει και καταλήγει: «Αυτή η προσπάθεια χρειάζεται να στηριχθεί στη βάση, στους δήμους και τις γειτονιές, ώστε να εκφράζεται και στο επίπεδο των Εθνικών ομάδων. Και πάλι πολλά συγχαρητήρια».</p>
<p>enikos.gr</p>
</div>