<h2></h2>
<p>&nbsp;</p>
<p>Ο ΠΑΟΚ ήταν ο νικητής στην Τούμπα, αν και βρέθηκε πίσω στο σκορ ανέτρεψε το σκηνικό και επικράτησε 2-1 της ΑΕΚ με πέναλτι του Στέφανου Αθανασιάδη.</p>
<p>Η ΑΕΚ ήταν πιο κινητική με το Χρήστο Αραβίδη αλλά ενώ ο ΠΑΟΚ κατέγραψε την πρώτη αξιόλογη τελική προσπάθεια με το σουτ του Σάμπο στο 10ο λεπτό που μπλόκαρε ο Άλεν Μπαρόχα, ενώ απείλησε ακόμα περισσότερο με την ατομική ενέργεια του Ρόμπερτ Μακ στο 21ο.</p>
<p>Ο Δικέφαλος του βορρά ήταν εκείνος που απείλησε ξανά με τα σουτ των Γκάρι Ροντρίγκες και Μακ στο 29ο λεπτό.</p>
<p>Ο Δέλλας προχώρησε σε αλλαγές, έδωσε εντολή στους Μπουονανότε-Βάργκας να αλλάξουν πλευρές αλλά και πάλι ο ΠΑΟΚ απείλησε με ατομική προσπάθεια του Ροντρίγκες (45′), πριν ο Μακ νικηθεί σε τετ α τετ από τον Μπαρόχα και χάσει την πιο κλασική ευκαιρία στις καθυστερήσεις του πρώτου ημιχρόνου .</p>
<p>Στο δεύτερο ημίχρονο, ο Τούντορ έβαλε στον αγώνα τον Κάτσε, αλλά στο 47ο λεπτό, ο Αραβίδης ξέφυγε από την επιτήρηση του Ρικάρντο Κόστα σε φάουλ του Βάργκας, πρόλαβε τον Ρόμπιν Όλσεν και με κεφαλιά άνοιξε το σκορ για την ΑΕΚ.</p>
<p>Ο ΠΑΟΚ, προσπάθησε να απαντήσει με τον Αθανασιάδη στο 50′ (δεν έπιασε καλά την κεφαλιά) και τον Τζαβέλλα στο 53′ (μετά από κόρνερ), αλλά η ισοφαριση ήρθε από τον αμαρκάριστο Ροντρίγκες στο 64ο λεπτό.</p>
<p>Η ΑΕΚ ζήτησε πέναλτι στο 78ο λεπτό, όταν ο Κάτσε βρήκε με το γόνατο τον Αντρέ Σιμόες, ο οποίος και έπεσε εντός περιοχής, όμως ο διαιτητής έδειξε να συνεχιστεί το παιχνίδι.</p>
<p>Πέντε λεπτά αργότερα στο 83′, ο Αλέξανδρος Τζιόλης κέρδισε πέναλτι από τον Σοϊλέδη, ο Αθανασιάδης νίκησε τον Μπαρόχα και έγραψε το 2-1.</p>
<p>Οι κιτρινόμαυροι άγγιξαν την ισοφάριση σε τέσσερις περιπτώσεις: στο 90ό λεπτό με δύο φάσεις από τους Ροντρίγκο Γκάλο και Μάνταλο, στο 91ο με το παρολίγον αυτογκόλ του Τζιόλη και το 95ο με κεφαλιά του Μάνταλου που απέκρουσε εντυπωσιακά ο Όλσεν, αλλά τελικά δεν κατάφεραν να πετύχουν δεύτερο γκολ.</p>
<p>ΠΑΟΚ (Toύντορ): Όλσεν, Τζαβέλλας, Κόστα, Βίτορ, Σάμπο (46′ Κάτσε), Τζιόλης, Ροντρίγκες, Κωνσταντινίδης (59′ Μπερμπάτοβ), Πέλκας, Μακ, Αθανασιάδης (89′ Μαλεζάς).</p>
<p>ΑΕΚ (Δέλλας): Μπαρόχα, Γκάλο, Κολοβέτσιος, Τζανετόπουλος, Σοϊλέδης, Σιμόες, Γιόχανσον, Ανάκογλου (76′ Πλατέλλας), Βάργκας (56′ Μπαρμπόζα), Μπουονανότε (67′ Μάνταλος), Αραβίδης.</p>
<div></div>