<p>Πλεονέκτημα στον Παναθηναϊκό λόγω της κόπωσης που θα έχουν οι παίκτες του ΠΑΟΚ έδωσε ο Κριστόφ Βαζέχα μιλώντας σε αθλητικό ραδιοφωνικό σταθμό της Θεσσαλονίκης.</p>
<p><em><strong>Αναλυτικά οι δηλώσεις του Κριστόφ Βαζέχα στο Αθλητικό Μετρόπολις: </strong></em></p>
<p><strong>Για το ντέρμπι: </strong></p>
<p>«Τα παιχνίδια αυτά είναι για τους ποδοσφαιριστές ότι καλύτερο, ειδικά όταν παίζουν σε γεμάτη Τούμπα.»</p>
<p><strong>Για την αγωνιστική διαφορά των δύο ομάδων: </strong></p>
<p>«Δεν βλέπω μεγάλες διαφορές, ο Παναθηναϊκός έχει ένα μικρό πλεονέκτημα λόγω της κούρασης του ΠΑΟΚ από το ευρωπαϊκό παιχνίδι αλλά μην ξεχνάμε την Τούμπα που είναι μια πολύ δυνατή έδρα και με τον καταπληκτικό κόσμο που έχει ο ΠΑΟΚ είναι ένα πολύ δύσκολο παιχνίδι για κάθε ομάδα.»</p>
<p><strong>Για την κούραση του ΠΑΟΚ: </strong></p>
<p>«Σίγουρα θα είναι κουρασμένος ο ΠΑΟΚ, δεν είναι εύκολο να παίζεις κάθε τρεις μέρες.»</p>
<p><strong>Για τον Μπερμπάτοφ:</strong></p>
<p>«Περιμένω περισσότερα από αυτόν, ελπίζω κάποια στιγμή να δούμε έναν Μπερμπάτοφ να σκοράρει συνέχεια. Είμαι καλύτερος του (χαριτολογώντας). Ο Μπερμπάτοφ είναι μεγάλο όνομα, σίγουρα χρειάζεται λίγο χρόνο ακόμη αλλά ο ΠΑΟΚ θα έχει κέρδος από τον Βούλγαρο.»</p>
<p><strong>Για τα πλεονεκτήματα του ΠΑΟΚ: </strong></p>
<p>«Δεν υπάρχει κάποιος που ξεχωρίζει, έχει ένα καλό σύνολο όπως και ο Παναθηναϊκός.»</p>
<p><strong>Για την πρόβλεψη του ίδιου για τον αγώνα της Κυριακής:</strong></p>
<p>«Αν και πέρυσι ο Παναθηναϊκός κέρδισε δύο φορές στην Τούμπα, φέτος βλέπω το ματς για ισοπαλία και πιο συγκεκριμένα για 1-1».</p>