<p>Την πρώτη εκτός έδρας νίκη του στο φετινό EuroCup πέτυχε ο Άρης στο Καζάν, επικρατώντας στην παράταση  με 74-73 (64-64 κ.α.) της Ρωσικής Ούνιξ, στο πλαίσιο της 3ης αγωνιστικής του EuroCup. </p>
<p>Οι «κίτρινοι» είχαν σε μεγάλο βράδυ τον Τζέρελ ΜακΝιλ, ο οποίος σημείωσε 20 πόντους, πήρε 5 ριμπάουντ και μοίρασε 4 ασίστ, ενώ για την Ούνιξ ο Κιθ Λάνγκφορντ είχε 19 πόντους.</p>
<p>Να σημειωθεί ότι ο Κώστας Καϊμακόγλου, που αγωνίζεται στην Ούνιξ, ήταν εκείνος που έστειλε τον αγώνα στην παράταση όταν ευστόχησε σε τρίποντο στην εκπνοή της 4ης περιόδου, ενώ τελείωσε τον αγώνα με 14 πόντους και 8 ριμπάουντ. </p>