<div class="row">
<div class="actual-text">
<p>Αντίστροφα μετρά ο χρόνος για τη δεύτερη θητεία του Μάρκο Κέσελ στην Α1, αυτή τη φορά με τη φανέλα του Λαυρίου.</p>
<p>Ο Σέρβος φόργουορντ έφτασε την Πέμπτη (7/1) στο «Ελ. Βενιζέλος», όπου τον υποδέχτηκαν ο αντιπρόεδρος της ΚΑΕ, Βαγγέλης Βώδινας, ο πρόεδρος του ΓΣ Λαυρίου, Κώστας Αθανασόπουλος, το μέλος της διοίκησης, Τάσος Μητρογιάννης και ο εκ των μάνατζερ της ομάδας, Άγγελος Κωνσταντόπουλος και δήλωσε –μεταξύ άλλων- συγκινημένος που θα αγωνιστεί σε μία πόλη που κατά τη διάρκεια του πολέμου βοήθησε την ιδιαίτερη πατρίδα του, το Αλέξινατς.</p>
<p>«<em>Είμαι πολύ χαρούμενος που έρχομαι ξανά στην Ελλάδα και στο ελληνικό πρωτάθλημα. Κάθε ομάδα, κάθε ματς είναι για μένα μία πρόκληση και θέλω πάντα να νικάω. Είμαι συγκινημένος που θα παίξω σε μία πόλη, η οποία είχε βοηθήσει την πατρίδα μου και συγκεκριμένα την πόλη, Αλέξινατς, στη διάρκεια του πολέμου. Θέλω να ανταποδώσω με τον τρόπο μου αυτή τη βοήθεια</em>», ήταν τα λόγια του Μάρκο Κέσελ κατά την άφιξή του στο «Ελ. Βενιζέλος».</p>
</div>
<div class="col-md-12"> Πηγή ΣΠΟΡ ΦΜ</div>
</div>