<div>
<p>Την ολοκλήρωση του έργου που είχε ξεκινήσει κατά την προηγούμενη θητεία του, θα έχει την δυνατότητα να συνεχίσει και πάλι o υφυπουργός Πολιτισμού και Αθλητισμού, Σταύρος Κοντονής.</p>
<p>Ο υπουργός σε δηλώσεις έξω από το <strong>Προεδρικό</strong><strong>Μέγαρο</strong>, τόνισε ότι πρώτο του μέλημα θα είναι η <strong>καταπολέμηση</strong><strong>της</strong><strong>βίας</strong><strong>στα</strong><strong>γήπεδα</strong>, χωρίς να αφήνει έξω από το κυβερνητικό του πρόγραμμα και την «αναγέννηση» του ερασιτεχνικότερου αθλητισμού.</p>
<p>Συγκεκριμένα ο κος Κοντονής εξερχόμενος από την ορκωμοσία δήλωσε:</p>
<p>«Η επανατοποθέτησή μου ως <strong>Υφυπουργός</strong><strong>Αθλητισμού</strong> συνιστά έκφραση εμπιστοσύνης στο πρόσωπό μου εκ μέρους του Πρωθυπουργού, τον οποίο ευχαριστώ θερμά για την τιμητική αυτή θέση. Οι βασικές κατευθύνσεις, στις οποίες θα κινηθεί η Κυβέρνηση στον τομέα του αθλητισμού, είναι οι ίδιες, όπως τις είχαμε εκφράσει τον Ιανουάριο.</p>
<div></div>
<p>Η νέα κυβερνητική θητεία θα έχει ως πρώτο μέλημά της την εφαρμογή του νόμου για την καταπολέμηση της βίας στα γήπεδα, τον οποίο η Βουλή ψήφισε με ευρεία πλειοψηφία, καθώς και την επεξεργασία νέου <strong>αθλητικού</strong><strong>νόμου</strong>, που να ανταποκρίνεται στα νέα δεδομένα και τις νέες απαιτήσεις της σύγχρονης εποχής στο χώρο του αθλητισμού.</p>
<p>Σε βάθος τετραετίας θα πραγματοποιηθεί η <strong>αναγέννηση</strong> του <strong>ερασιτεχνικού</strong><strong>αθλητισμού</strong>, θα καταπολεμηθεί η σπατάλη σε όλα τα επίπεδα και σε όλους τους τομείς του αθλητισμού και θα φροντίσουμε για την καλή λειτουργία των αθλητικών χώρων.Οι προκλήσεις είναι πολλές και οι δυνατότητες μεγάλες.»</p>
<p>Κλείνοντας τις δηλώσεις του ο υπουργός τόνισε με αισιοδοξία ότι, «<strong>Θα τα καταφέρουμε</strong>».</p>
</div>
<p>arouraios.gr</p>