<p>Ο Πορτογάλος προπονητής της Τσέλσι έβγαλε «κόκκινη κάρτα» στην πανέµορφη γιατρό της οµάδας Εύα Καρνέιρο µε πρόσχηµα την πρωτοβουλία της να εισέλθει στον αγωνιστικό χώρο χωρίς να τον ρωτήσει</p>
<p>Στη θεωρία, το να είσαι γιατρός σε μια ποδοσφαιρική ομάδα σημαίνει πως θα πρωταγωνιστείς πάντα τη λάθος στιγμή, όταν δηλαδή το παιχνίδι διακόπτεται επειδή κάποιος παίκτης είναι πεσμένος στο γκαζόν είτε παίζοντας θέατρο, είτε επειδή είναι τραυματισμένος, αιμόφυρτος κ.λπ.</p>
<p>Το τελευταίο που θα περίμενε κανείς από τον γιατρό της ομάδας είναι να προσελκύει το ενδιαφέρον -και πόσο μάλλον τη λατρεία- των φιλάθλων παρότι κανένα από τα αστέρια της μπάλας δεν σφαδάζει στο χορτάρι. Το ότι οι προσωπικοί υποστηρικτές της Εύας Καρνέιρο έχουν αφιερώσει στο ίνδαλμά τους ολόκληρα #hashtags στο Twitter πιστοποιεί ότι η γιατρός της Τσέλσι δεν είναι μια συνηθισμένη περίπτωση αφανούς συνεργάτιδας. Η Εύα έγινε γνωστή σε όλο τον κόσμο αμέσως μόλις ο πεφωτισμένος προπονητής της λονδρέζικης ομάδας Ζοζέ Μουρίνιο έγινε έξαλλος μαζί της στο ματς Τσέλσι – Σουόνσι.</p>
<div id="attachment_297217" style="width: 672px" class="wp-caption aligncenter"><a href="http://www.ereportaz.gr/wp-content/uploads/2015/08/eva27.jpg" rel="attachment wp-att-297217"><img class="size-full wp-image-297217" src="http://www.ereportaz.gr/wp-content/uploads/2015/08/eva27.jpg" alt="Football - Chelsea v Arsenal - FA Community Shield - Wembley Stadium - 15/16 - 2/8/15 Chelsea first team doctor Eva Carneiro (L) Action Images via Reuters / Andrew Couldridge EDITORIAL USE ONLY. No use with unauthorized audio, video, data, fixture lists, club/league logos or &quot;live&quot; services. Online in-match use limited to 45 images, no video emulation. No use in betting, games or single club/league/player publications.  Please contact your account representative for further details." width="662" height="800" /></a><p class="wp-caption-text">Football – Chelsea v Arsenal – FA Community Shield – Wembley Stadium – 15/16 – 2/8/15<br />Chelsea first team doctor Eva Carneiro (L)<br />Action Images via Reuters / Andrew Couldridge<br />EDITORIAL USE ONLY. No use with unauthorized audio, video, data, fixture lists, club/league logos or «live» services. Online in-match use limited to 45 images, no video emulation. No use in betting, games or single club/league/player publications. Please contact your account representative for further details.</p></div>
<p>Η όμορφη Εύα δεν θα βρίσκεται πλέον στον χώρο του γηπέδου. Οι ποδοσφαιριστές θα μπορούν να τη βλέπουν μονάχα στο προπονητικό κέντρο της ομάδας</p>
<p>Ωστόσο, η προσωπικότητά της λάμπει ήδη από το 2009, όταν και προσελήφθη στους «Μπλε» και άρχισε να γιατροπορεύει τους χρυσοπληρωμένους ποδοσφαιριστές τους. Οι οπαδοί της Τσέλσι συμπάθησαν αμέσως τη μικρόσωμη πλην γοητευτική μελαχρινή, προφανώς διότι εξετίμησαν όχι μόνο την ιατρική της επάρκεια στην παροχή πρώτων βοηθειών, αλλά και το γεγονός ότι η Εύα είναι από τις ελάχιστες γυναίκες γιατρούς σε ποδοσφαιρικές ομάδες κορυφαίου επιπέδου, όπως η Τσέλσι. Και μολονότι φορά φαρδιές φόρμες καθώς ορμά μέσα στον αγωνιστικό χώρο για να φροντίσει τον εκάστοτε τραυματία, η θηλυκότητά της -με την απαραίτητη υπόνοια της καυτής ιδιοσυγκρασίας που θα ταίριαζε σε μια Λατίνα- φούντωσε τις φαντασιώσεις των φιλάθλων. Στην πραγματικότητα, βέβαια, η 42χρονη Εύα Καρνέιρο δεν ταιριάζει ακριβώς στο αρχέτυπο της φλογερής Λατίνας, εφόσον είναι τέκνο Βρετανίδας μητέρας και Ισπανού πατέρα.<br />
<a href="http://www.ereportaz.gr/wp-content/uploads/2015/08/gettyimages-482226464.jpg" rel="attachment wp-att-297210"><img class="aligncenter size-full wp-image-297210" src="http://www.ereportaz.gr/wp-content/uploads/2015/08/gettyimages-482226464.jpg" alt="GettyImages-482226464" width="675" height="450" /></a></p>
<p>Η Εύα γεννήθηκε στο Γιβραλτάρ, πολύ κοντά στα «χωρικά ύδατα» του Ζοζέ Μουρίνιο, ο οποίος όμως εξεμάνη και αποφάσισε να καταστήσει σαφές σε όλους ότι η αγαπημένη γιατρός δεν είναι πλέον επιθυμητή – τουλάχιστον στον ίδιο. Αιτία της οργής του Μουρίνιο ήταν η αυθόρμητη πρωτοβουλία της Καρνέιρο να εισέλθει στο τερέν για να προσφέρει τη βοήθειά της στον Εντέν Αζάρ, ο οποίος ήταν πεσμένος στο έδαφος. Η είσοδος του γιατρού σημαίνει αυτομάτως ότι ο τραυματίας πρέπει να αποχωρήσει προσωρινά, να δεχτεί την όποια φροντίδα εκτός αγωνιστικού χώρου και να επανέλθει όταν του το επιτρέψει ο διαιτητής – συνήθως επ’ ευκαιρία κάποιου πλάγιου άουτ, κόρνερ κ.λπ. Καθώς η Τσέλσι έπαιζε ήδη με δέκα παίκτες και το σκορ ήταν 2-2, ο Μουρίνιο έκρινε ότι η γιατρός έπρεπε προηγουμένως να είχε ζητήσει την άδειά του αντί να ορμήσει προς την εκτέλεση του καθήκοντός της εν αγνοία του. Ο Πορτογάλος τεχνικός πίστευε ότι ο Αζάρ απλώς ξεκουραζόταν στο χορτάρι, ενώ δεν ήταν καν τραυματισμένος και, εν πάση περιπτώσει, για τον προπονητή προείχε το να μη μείνει η ομάδα του με εννέα παίκτες, ενδεχομένως να μη δεχτεί γκολ και, οπωσδήποτε, να μην ηττηθεί εντός έδρας. Επομένως, το σφάλμα της Καρνέιρο ήταν ότι όλα αυτά τα αγνόησε, κάτι που ένας προπονητής όπως ο Μουρίνιο δεν είναι επ’ ουδενί διατεθειμένος να παραβλέψει.</p>
<p><span style="color: #ff0000;"><strong>Εύα, η σταρ του πάγκου<br />
</strong></span><br />
Στη Βρετανία -και όχι μόνο- το ζήτημα παραγκωνισμού της Καρνέιρο έχει πάρει μεγάλες διαστάσεις: ανώνυμοι φίλαθλοι δηλώνουν στα social media μαζικά τη συμπαράστασή τους στη γλυκιά Εύα, εκείνη τους ευχαριστεί, ενώ υπήρξαν ακόμη και εξ επαγγέλματος υπερασπιστές εργατικών συμφερόντων που κάλεσαν τη γιατρό της Τσέλσι να καταγγείλει την αυταρχική συμπεριφορά του Μουρίνιο και να διεκδικήσει την αποκατάστασή της στον πάγκο της ομάδας, κάτι που, όπως της επισημαίνει συγκεκριμένος εργατολόγος, δικαιούται.</p>
<p>Με την ευκαιρία της ανάδειξής της σε πρόσωπο των ημερών για το βρετανικό ποδόσφαιρο, τα ΜΜΕ άρχισαν να διερευνούν τα βιογραφικά της στοιχεία. Ποια είναι; Από πού έρχεται; Ποια είναι η ιδιωτική της ζωή; Τι σχέση έχει με τους ποδοσφαιριστές; Είναι αυθεντικές οι σέξι φωτογραφίες που κυκλοφορούν στο Διαδίκτυο και της αποδίδονται;</p>
<p>Η 42χρονη Εύα Καρνέιρο υπηρετεί πιστά την Τσέλσι από το 2009 και είναι δύσκολο γι’ αυτήν να πετάξει από πάνω της την αγάπη που νιώθει για την ομάδα της</p>
<p>Παρ’ όλα αυτά, ακόμη και τα αδίστακτα βρετανικά ταμπλόιντ δεν έχουν καταφέρει να διεισδύσουν στον προσωπικό βίο της Εύας και αρκούνται στη δημοσίευση στιγμών της, όπως όταν αυτομπουγελώθηκε συμμετέχοντας στην περσινή μανία με το Ice Bucket Challenge ή τότε που μεταμφιέστηκε σε Κλεοπάτρα, γιορτάζοντας πριν από δύο χρόνια τα 26α γενέθλια του Βραζιλιάνου Νταβίντ Λουίς, ο οποίος τότε ήταν παίκτης της Τσέλσι.</p>
<p>Πέραν αυτής της μεταμφίεσης, η οποία ήταν μάλλον ελάχιστα κολακευτική για την έκδηλη θηλυκότητά της, η Εύα αντιμετωπίζει με μεγάλη επιφυλακτικότητα την ασυνήθιστη δημοτικότητά της. Για τον εαυτό της έχει αποκαλύψει τα απολύτως στοιχειώδη -και ανώδυνα-, όπως ότι λατρεύει τον χορό, είτε αυτός λέγεται μπαλέτο, είτε σάμπα, ότι νιώθει πραγματικά ελεύθερη όταν κάνει σερφ στην ανοιχτή θάλασσα, ότι κάνει ιππασία και, βέβαια, ότι μια δουλειά όπως αυτή που έκανε έως πριν από λίγες ημέρες στην Τσέλσι ήταν ό,τι καλύτερο θα μπορούσε να έχει ονειρευτεί: από την ηλικία των 16 ετών η Εύα είχε αποφασίσει ότι ο επαγγελματικός της στόχος ήταν να γίνει γιατρός σε ποδοσφαιρική ομάδα, ιδανικά δε σε κάποια από τις μεγαλύτερες, δηλαδή να ντύνεται τακτικά στα χρώματα μιας αληθινής πρωταθλήτριας και να ζει τη δράση κυριολεκτικά από μέσα.<br />
<a href="http://www.ereportaz.gr/wp-content/uploads/2015/08/eva29.jpg" rel="attachment wp-att-297211"><img class="aligncenter size-full wp-image-297211" src="http://www.ereportaz.gr/wp-content/uploads/2015/08/eva29.jpg" alt="eva29" width="675" height="417" /></a></p>
<p>Το πρόβλημά της καθώς μεγάλωνε ήταν ότι σε αυτό που είχε επιλέξει για το επαγγελματικό της μέλλον δεν υπήρχε κανένα πρότυπο που θα μπορούσε να ακολουθήσει, καμία άλλη γυναίκα γιατρός σε ποδοσφαιρική ομάδα αξιώσεων με την οποία θα μπορούσε να ταυτιστεί. Επ’ αυτού η Εύα έχει δηλώσει χαρακτηριστικά ότι «σε όλα τα αφιερώματα, φιλμ κ.λπ. που έχω δει στη ζωή μου γύρω από τις γιατρούς, είτε το γυναικείο φύλο υπερτονίζεται -του τύπου “εκείνη τα φτιάχνει με τον Τομ Κρουζ”, όπως στο “Top Gun”- και το έργο καταλήγει σε happy end, είτε το γυναικείο στοιχείο παραβλέπεται τελείως. Εκτός εάν η γιατρός παρουσιάζεται ως λεσβία».</p>
<p>Το επεισόδιο με τον Μουρίνιο δεν είναι το πρώτο στην καριέρα της Εύας Καρνέιρο που προκάλεσε κύμα συμπαράστασης υπέρ της. Τα σεξιστικά σχόλια από την εξέδρα είχαν συσπειρώσει ανώνυμους και επώνυμους ποδοσφαιρόφιλους προ καιρού, οι οποίοι καταδίκασαν ως τελείως απαράδεκτα και απρεπή συνθήματα όπως «δείξε τα βυζ.. σου στα παλικάρια μας» κ.λπ. Η Εύα Καρνέιρο δεν πτοείται, όμως. Και από τον χονδροειδή ρατσισμό των άξεστων οπαδών προτιμά να συγκινείται με εκείνους που τραγουδούσαν εν χορώ το όνομά της όταν η Τσέλσι προ μηνών συμμετείχε σε ένα φιλικό τουρνουά στη Μαλαισία.</p>
<p>Αποφασιστική την ώρα της δράσης, χαλαρή και… πλούσια απολαυστική στις προσωπικές στιγµές της είναι η Εύα Καρνέιρο</p>
<p>Εκείνο, όμως, που μετρά περισσότερο για την Εύα Καρνέιρο είναι η σχέση της με τους ποδοσφαιριστές, η οποία ήταν -και παραμένει- εξαιρετική, καθώς εκείνοι εκτιμούν ιδιαίτερα το πάθος που δείχνει καθώς τους φροντίζει. Είναι χαρακτηριστικό ότι όταν ο Βέλγος τερματοφύλακας Τιμπό Κουρτουά, που διαδέχτηκε τον μέγα Πετρ Τσεχ στην εστία της Τσέλσι, είχε χτυπήσει στο κεφάλι πέρυσι τον Οκτώβριο, η Εύα έτρεξε αμέσως από πάνω του και τον υπέβαλε στην υποχρεωτική διαδικασία ερωτήσεων και επανάληψης βασικών πληροφοριών προκειμένου να διαπιστώσει εάν είχε υποστεί διάσειση και κινδύνευε από επιπλοκές κάποιου τραύματος στον εγκέφαλο.</p>
<p>Μολονότι ο Κουρτουά είπε ότι δεν είχε χτυπήσει τόσο ώστε να δικαιολογείται η ανησυχία της Εύας, επαίνεσε τη γιατρό για την ευσυνειδησία της. Εξάλλου, τι καλύτερο θα μπορούσε να ζητήσει ένας ποδοσφαιριστής που συνέρχεται από σκοτοδίνη από το να αντικρίσει πρώτο από οποιο­δήποτε άλλο το πρόσωπο-πειρασμό της καυτής Εύας;</p>
<div id="attachment_297215" style="width: 672px" class="wp-caption aligncenter"><a href="http://www.ereportaz.gr/wp-content/uploads/2015/08/eva22.jpg" rel="attachment wp-att-297215"><img class="size-full wp-image-297215" src="http://www.ereportaz.gr/wp-content/uploads/2015/08/eva22.jpg" alt="Chelsea's goal keeper Petr Cech walks past manager Jose Mourihno as he is escorted off the pitch by the team doctor Eva Carneiro after being injured during their Champion's League semi-final first leg soccer match against Atletico Madrid at Vicente Calderon stadium in Madrid, April 22, 2014.    REUTERS/Darren Staples (SPAIN  - Tags: SPORT SOCCER)" width="662" height="800" /></a><p class="wp-caption-text">Chelsea’s goal keeper Petr Cech walks past manager Jose Mourihno as he is escorted off the pitch by the team doctor Eva Carneiro after being injured during their Champion’s League semi-final first leg soccer match against Atletico Madrid at Vicente Calderon stadium in Madrid, April 22, 2014. REUTERS/Darren Staples (SPAIN – Tags: SPORT SOCCER)</p></div>
<div id="attachment_297216" style="width: 685px" class="wp-caption aligncenter"><a href="http://www.ereportaz.gr/wp-content/uploads/2015/08/eva24.jpg" rel="attachment wp-att-297216"><img class="size-full wp-image-297216" src="http://www.ereportaz.gr/wp-content/uploads/2015/08/eva24.jpg" alt="Chelsea's goal keeper Petr Cech walks past his manager Jose Mourihno as he is escorted off the pitch by the team doctor Eva Carneiro after being injured during their Champion's League semi-final first leg soccer match against Atletico Madrid at Vicente Calderon stadium in Madrid, April 22, 2014.    REUTERS/Darren Staples (SPAIN  - Tags: SPORT SOCCER)" width="675" height="465" /></a><p class="wp-caption-text">Chelsea’s goal keeper Petr Cech walks past his manager Jose Mourihno as he is escorted off the pitch by the team doctor Eva Carneiro after being injured during their Champion’s League semi-final first leg soccer match against Atletico Madrid at Vicente Calderon stadium in Madrid, April 22, 2014. REUTERS/Darren Staples (SPAIN – Tags: SPORT SOCCER)</p></div>