<p>Δημοσίευμα από την Βουλγαρία ανέφερε πως ο Μπερμπάτοφ θέλει να φύγει από τον ΠΑΟΚ, ενώ υπάρχει και ενδιαφέρον από αγγλική ομάδα.</p>
<p>Ο μάνατζερ του σούπερ σταρ του ΠΑΟΚ, Εμίλ Ντάντσεφ, μίλησε στην εφημερίδα «Metrosport» για τις σκέψεις του «Μπέρμπα», αλλά και τις φήμες που κυκλοφορούν.</p>
<p>«Δεν είναι στην φιλοσοφία μου να σχολιάζω δημοσιεύματα και να απαντώ σε φήμες», ήταν το σχόλιο του Ντάντσεφ για τα δημοσιεύματα.</p>
<p>Για το αν υπάρχει ρήτρα στο συμβόλαιο του Μπερμπάτοφ που του επιτρέπει να φύγει τον Γενάρη από τον ΠΑΟΚ:</p>
<p>«Αυτό είναι ένα θέμα για το οποίο πρέπει να απευθυνθείτε στον ίδιο τον σύλλογο. Οι σχέσεις μας με τις ομάδες που συνεργαζόμαστε δεν μας επιτρέπουν να αποκαλύπτουμε λεπτομέρειες για τα συμβόλαιά μας. Αν θέλει η ομάδα να αποκαλύψει λεπτομέρειες, αυτό είναι ένα άλλο ζήτημα».</p>
<p>Όσο για το αν υπάρχει πιθανότητα να φύγει ο «Μίτκο» από τον Δικέφαλο: «Δεν βλέπω τον λόγο να αποχωρήσει ο Μπερμπάτοφ από τον ΠΑΟΚ».</p>
<p>Πηγή: sdna</p>