<h3>Παρελθόν από την ΑΕΚ αποτελεί πλέον ο Νίκος Δίπλαρος μετά και τις δηλώσεις που έκανε για Παναθηναϊκό και Ολυμπιακό.</h3>
<div class="ArticleBanner"></div>
<p><span class="newLetter">Τ</span>α όσα είπε ο Νίκος Δίπλαρος για τον Ολυμπιακό και τον Παναθηναϊκό σε συνέντευξή του δεν πέρασε απαρατήρητο από τους ανθρώπους της ΆΕΚ. Ο διεθνής γκαρντ είχε δηλώσει ότι είναι οπαδός του Ολυμπιακού ενώ βλέπει την ΑΕΚ σαν σκαλί για να αγωνιστεί σε Ολυμπιακό η Παναθηναϊκό στο μέλλον.</p>
<p>Τα λόγια αυτά του Δίπλαρου δεν άρεσαν καθόλου στους ιθύνοντες της «Κιτρινόμαυρης» ΚΑΕ που με τη σύμφωνη απόφαση της ΑΕΚ, όπως αποκαλύπτει το aek365, θα αποδεσμεύσουν τον νεαρό παίκτη.</p>
<p>Ύστερα από αυτές τις δηλώσεις (<i>«Η ΑΕΚ είναι νέα αρχή, έχω όρεξη για δουλειά, αλλά στην εποχή μας ζητώ το καλύτερο για τον εαυτό μου και θέλω να παίξω τώρα καλά ώστε να πάω μια μέρα στον Ολυμπιακό ή στον Παναθηναϊκό…» )</i>, ο Δίπλαρος δεν έχει θέση στην ομάδα ενώ απομένουν μόνο τα τυπικά για να λήξει το θέμα.</p>
<p>Πάντως, εκείνο που ενόχλησε περισσότερο τους «κιτρινόμαυρους» δεν ήταν ότι ο 18χρονος διεθνής δήλωσε ότι είναι Ολυμπιακός, αλλά ότι η ΑΕΚ αποτελεί σκαλοπάτι για να παίξει στον Ολυμπιακό και τον Παναθηναϊκό.</p>
<p>Στην Ένωση θεωρούν μεγάλη προσβολή τις δηλώσεις του Δίπλαρου, καθώς προσπαθούν να ξανά χτίσουν την ΑΕΚ για να κάνει πρωταθλητισμό και δεν μπορεί ένας παίκτης να λέει πως η ομάδα αποτελεί σκαλοπάτι.</p>
<p>Στον «δικέφαλο» ανάμεσα στις μεταγραφές που έχουν κάνει θεωρούν πως κυρίως ο Μωραϊτης, αλλά και ο Δίπλαρος αποτελούν τις βάσεις για να κοιτάξει στα μάτια τους «αιώνιους».</p>
<p>Έτσι, για λόγους αρχής αποφάσισαν να σπάσουν τη συμφωνία και δεν θα την ενεργοποιήσουν με τον Έσπερο Πατρών.</p>
<p>sdna.gr</p>