<p>Προδομένος από την καρδιά του έφυγε από τη ζωή, μόλις στα 47, ο Πάβελ Σρνίτσεκ, ο οποίος νοσηλευόταν το τελευταίο διάστημα σε νοσοκομείο στην Οστράβα, μετά από καρδιακή προσβολή.</p>
<p>Το περιστατικό συνέβη ενώ ο πρώην τερματοφύλακας έκανε τζόκινγκ στις 20 Δεκεμβρίου και είχε σαν αποτέλεσμα να πέσει σε κώμα.</p>
<p>Όπως έγινε γνωστό οι εξετάσεις στις οποίες υποβλήθηκε έδειξαν ανεπανόρθωτη ζημιά στον εγκέφαλο και η απόφαση οικογένειας και θεραπόντων ιατρών ήταν να τον βγάλουν από τη μηχανική υποστήριξη που τον κρατούσε στη ζωή.</p>
<p>Ο Σρνίτσεκ έπαιξε 49 φορές με την εθνική Τσεχίας και ήταν ιδιαίτερα αγαπητός μεταξύ των φίλων της Νιούκαστλ, τη φανέλα της οποίας φόρεσε από το 1991 (όταν έφυγε από την Μπανικ Οστράβα και την πατρίδα του) μέχρι το 1998 αλλά και την περίοδο 2006-07, επιστρέφοντας ώστε να κλείσει την καριέρα του.</p>
<p>Έπαιξε ακόμη σε Σέφιλντ Γουένσντεϊ, Πόρτσμουθ, Γουέστ Χαμ στην Αγγλία, ενώ πέρασε και από Ιταλία (Κοζέντσα, Μπρέσια) και την πορτογαλική Μπέιρα Μαρ.</p>
<p>Πηγή sport fm</p>