<p>Για την απόκτηση του Εστέμπαν Καμπιάσο φέρεται να ενδιαφέρεται το Τορόντο, την ώρα που και στον Ολυμπιακό σκέφονται να προχωρήσουν σε… εκκαθαρίσει στο ρόστερ εν όψει του β’ μισού της φετινής σεζόν.</p>
<p>Όπως γράφει σήμερα ο «Γαύρος», ο καναδέζικος σύλλογος είχε προσεγγίσει το καλοκαίρι τον Αργεντινό μέσο, ο οποίος επέλεξε τελικά να συνεχίσει την καριέρα του στην Ελλάδα και τους νταμπλούχους Ελλάδας, όμως η διοίκηση του συλλόγου φέρεται να τον έχει προσεγγίσει εκ νέου με στόχο να ενισχύσει τη μεσαία γραμμή της ομάδας.</p>
<p>Ο λόγος, σύμφωνα με το σχετικό δημοσίευμα, είναι πως το Τορόντο ψάχνει παίκτη για να καλύψει το κενό που θα αφήσει η επικείμενη παραχώρηση του Αμερικανού μέσου, Μάικλ Μπράντλεϊ, ο οποίος έχει αρκετές προτάσεις από ομάδες της Ευρώπης.</p>
<p>Υπενθυμίζεται ότι στην πατρίδα του Καμπιάσο είχαν υπάρξει δημοσιεύματα που τον ήθελαν στο στόχαστρο της Ρίβερ Πλέιτ, της Αρχεντίνος Τζούνιος και άλλων ομάδων που έχουν υψηλές βλέψεις εν όψει της νέας αγωνιστικής περιόδου.</p>
<p>Πηγή: <a href="http://www.sport-fm.gr/article/podosfairo/thelei-kai-to-torodo-ton-kampiaso/3129608" target="_blank">sport-fm.gr</a></p>