<h2></h2>
<p>&nbsp;</p>
<p>Στο απόλυτο ντέρμπι του αγγλικού πρωταθλήματος, η <strong>Μάντσεστερ Γιουνάιτεντ θριάμβευσε με 3-1 επί της Λίβερπουλ,</strong> με δύο από τα τέσσερα γκολ του αγώνα να είναι μοναδικής ομορφιάς.</p>
<p>Χωρίς τον τραυματία Ρούνεϊ οι γηπεδούχοι δυσκολεύονταν να δημιουργήσουν ευκαιρίες στο πρώτο ημίχρονο, όλα άλλαξαν όμως με το ξεκίνημα της επανάληψης. Η είσοδος του Γιανγκ στη θέση του Μέμφις έκανε αμέσως πιο επικίνδυνη την Γιουνάιτεντ και από φάουλ που κέρδισε ο ίδιος ήρθε το γκολ για τους κόκκινους διάβολους. Ο Μάτα έστρωσε στον αμαρκάριστο Μπλιντ και ο Ολλανδός με πανέμορφο πλασέ έκανε το 1-0 στο 49’! Η πρώτη σημαντική ευκαιρία για την Λίβερπουλ ήρθε στο 56’, όταν μετά από λάθος του Ντε Χέα, ο Σμόλινγκ πρόλαβε προ του Μπεντέκε, ενώ στο 57’ ο Ισπανός τερματοφύλακας έκανε μεγάλη απόκρουση στο δύσκολο τελείωμα του Ινγκς!</p>
<p>Στο 70’ ο Γκόμεζ ανέτρεψε τον Ερέρα στην περιοχή, με τον διαιτητή Όλιβερ να δίνει το πέναλτι. Ο παθών ανέλαβε την εκτέλεση, δεν αστόχησε και όλα έδειξαν να τελειώνουν. Στο 83’ ο Ντε Χέα έκανε ακόμη μία μεγάλη απόκρουση στην επόμενη<strong> φάση ο Μπεντέκε με εκπληκτικό ανάποδο ψαλιδάκι έκανε το 2-1. </strong></p>
<p>Η χαρά όμως της Λίβερπουλ δεν κράτησε για πολύ. Στο 86’ ο νεαρός <strong>Μαρσιάλ, στο ντεμπούτο του</strong> με την φανέλα της Μάντσεστερ, έκανε πανέμορφη ατομική ενέργεια, πέρασε σχεδόν όλη την άμυνα της Λίβερπουλ  και με άψογο πλασέ έκανε το τελικό 3-1!</p>
<p><strong>Μάντσεστερ Γιουνάιτεντ (Λουίς Φαν Χάαλ): </strong>Ντε Χέα, Νταρμιάν, Σμόλινγκ, Μπλιντ, Σο, Κάρικ (72′ Σνάιντερλεν), Σβάινσταϊγκερ, Ερέρα, Μάτα (65′ Μαρσιάλ), Φελαϊνί, Μέμφις (46′ Γιανγκ)</p>
<p><strong>Λίβερπουλ (Μπρένταν Ρότζερς): </strong>Μινιολέ, Κλάιν, Σκρτελ, Λόβρεν, Γκόμεζ, Λούκας (88′ Μορένο), Τσαν, Μίλνερ, Φιρμίνο (65′ Άιμπ), Ινγκς (74′ Οριζί), Μπεντέκε</p>
<p>&nbsp;</p>
<div></div>