<div id="intext_content_tag">Στο πένθος βυθίστηκε ο κόσμος του παγκοσμίου μπάσκετ και ιδιαίτερα του ΝΒΑ, καθώς το απόγευμα της Κυριακής επιβεβαιώθηκε η είδηση του θανάτου του Μόουζες Μαλόουν, ενός εκ των κορυφαίων αθλητών στην Ιστορία του αμερικανικού επαγγελματικού μπάσκετ.</p>
<p>Ο Μαλόουν «έσβησε» σε ηλικία 60 ετών, κάτω από αδιευκρίνιστες συνθήκες, καθώς βρέθηκε νεκρός σε δωμάτιο ξενοδοχείου της Βιρτζίνια, έχοντας πάει εκεί για να συμμετάσχει σε αγώνα γκολφ.</p>
<p>Σύμφωνα με ΜΜΕ των ΗΠΑ, ο Μαλόουν αντιμετώπιζε σοβαρά καρδιολογικά προβλήματα.</p>
</div>
<div><a href="http://www.ereportaz.gr/wp-content/uploads/2015/09/ap-moses-malone.jpg.png" rel="attachment wp-att-303268"><img class="aligncenter wp-image-303268 size-full" src="http://www.ereportaz.gr/wp-content/uploads/2015/09/ap-moses-malone.jpg.png" alt="" width="645" height="422" /></a><br />
Ο «Chairman of the Boards», όπως ήταν το προσωνύμιό του, ήταν ένας από τους καλύτερους ριμπάουντερ όλων των εποχών, είχε αναδειχθεί τρεις φορές MVP και φυσικά ήταν μέλος του «Hall of fame», αφού στην καριέρα του (20,6 πόντους και 12,2 ριμπάουντ μέσο όρο), έφτασε τα 16,212 ριμπάουντ, αριθμό που τον διατηρεί ακόμα στην πρώτη πεντάδα της σχετικής λίστας.</p>
<p>Παράλληλα, μαζί με τους Γουίλτ Τσάμπερλεϊν, Καρίμ Αμπντούλ Τζαμπάρ έσπασε το φράγμα των 25.000 πόντων και συγκεκριμένα με τους 27,409 πόντους που σημείωσε βρέθηκε στην 8η θέση των κορυφαίων σκόρερ όλων των εποχών.</p></div>
<p>&nbsp;</p>