<p>Στα 77 του άφησε την τελευταία του πνοή ο Βασίλης Κοντοβαζαινίτης, ένας άνθρωπος του αθλητισμού και του ποδοσφαίρου, δικηγόρος, δημοσιογράφος και πρόεδρος της ΕΠΑΕ, ενώ τελευταία διετέλεσε αντιπρόεδρος της Skoda Ξάνθης.</p>
<p>Είχε σπουδάσει νομικές επιστήμες και διετέλεσε δημοσιογράφος στην ΕΡΤ, ενώ ήταν και διευθυντής στην ΕΡΑ1 και 2.</p>
<p>Επίσης, ήταν σύμβουλος αρκετών ΠΑΕ και μέχρι να φύγει από τη ζωή ήταν αντιπρόεδρος της Skoda Ξάνθης. Μάλιστα το 2006 ήταν πρόεδρος της ΕΠΑΕ παίρνοντας τη θέση του Λυκουρέζου.</p>
<p>Η Super League εξέδωσε ανακοίνωση εκφράζοντας τη λύπη της για την άσχημη είδηση.</p>
<p>«O πρόεδρος της Super League Γιώργος Μποροβήλος και σύσσωμο το Διοικητικό Συμβούλιο της διοργανώτριας αρχής εκφράζουν τη βαθιά θλίψη τους για το χαμό του Βασίλη Κοντοβαζαινίτη και απευθύνουν στους οικείους του, αλλά και στην αθλητική οικογένεια της SKODA Ξάνθη, θερμά συλλυπητήρια. Η απώλεια του Βασίλη Κοντοβαζαινίτη είναι σημαντική για το ελληνικό ποδόσφαιρο. Η διαδρομή του και το έργο του, το ήθος, ο χαρακτήρας και η προσφορά του, αποτελούν παράδειγμα και υπόδειγμα για όλους».</p>
<p>&nbsp;</p>