<div>Όλες οι ενδείξεις συνηγορούν πως ο μέχρι πρότινος τεχνικός της παγκόσμιας πρωταθλήτριας σε επίπεδο U-20, Σερβίας θα αποτελέσει τον διάδοχο του Γιάννη Αναστασίου.Ο «Σιμεόνε της Σερβίας», όπως τον αποκαλούν οι συμπατριώτες του βρίσκεται σε συνεχείς επαφές με τους ανθρώπους του «τριφυλλιού» προκειμένου να ταξιδέψει στην Αθήνα για να επικυρωθεί η συμφωνία ανάμεσα στις δύο πλευρές.</p>
<div></div>
<p>Ο Παούνοβιτς, ο οποίος πριν από μερικές εβδομάδες έφτασε μία ανάσα από τον πάγκο της Αλμερία, αλλά και της Παρτιζάν αντιμετωπίζει ως πρόκληση για την καριέρα του, τον Παναθηναϊκό.</p>
<p>Το gazzetta.gr επικοινώνησε με τον 38χρονο τεχνικό, ωστόσο ο τελευταίος αρνήθηκε να μπει σε λεπτομέρειες αναφορικά με το επίπεδο που βρίσκονται οι επαφές του με τον Παναθηναϊκό.</p>
<p>«Εκτιμώ το ενδιαφέρον σας, αλλά στην παρούσα φάση νομίζω πως δεν μπορώ να πω πολλά για τον Παναθηναϊκό αφού οι επαφές μας δεν έχουν ολοκληρωθεί.</p>
<p>Ζητώ την κατανόηση σας», ήταν το χαρακτηριστικό μήνυμα του «Πάου» στο gazzetta.gr.</p>
<p>Πηγή: gazzetta.gr</p>
<div></div>
<div></div>
<div></div>
<div></div>
</div>