<p>Όταν έγινε γνωστό πως ο Μίτσελ θα αναλάβει τον πάγκο της Μαρσέιγ, οι Γκαετάν Μπονγκ και Σαμπού Γιαταμπαρέ μίλησαν με τα χειρότερα λόγια για τον Ισπανό τεχνικό, ύστερα από τη συνεργασία που είχαν μαζί του στον Ολυμπιακό.</p>
<p>Όμως,…</p>
<p>στην πρώτη του συνέντευξη Τύπου ως προπονητής της ομάδας της Μασσαλίας, ο 52χρονος δεν ήθελε να σχολιάσει τα λεγόμενα των δύο, λέγοντας πως σέβεται όλους τους πρώην ποδοσφαιριστές του.</p>
<div></div>
<p>Μετά την αρχική τοποθέτησή του, όπου εξέφρασε τον ενθουσιασμό του για την πρόσληψή του στον πάγκο της Μαρσέιγ, ο Μίτσελ ερωτήθηκε για την κριτική που του άσκησαν οι Μπονγκ και Γιαταμπαρέ:</p>
<p>«Ευχαριστώ όλους όσους μου ευχήθηκαν, ακόμα και τον Σαμπού (σ.σ. Γιαταμπαρέ). Δεν θα ήθελα να απαντήσω κάτι άλλο. Σέβομαι όλους τους παλιούς μου παίκτες. Λυπάμαι εάν ο Σαμπού μίσησε το ποδόσφαιρο»!</p>
<p>Στη συνέχεια, ο νυν προπονητής των Μασσαλών, ερωτήθηκε για τη φιλοσοφία που είχε ο Μαρσέλο Μπιέλσα: «Θα πρέπει να σεβαστούμε τη δουλειά που έχει κάνει, όπως είχα κάνει και με αυτή του Βαλβέρδε στον Ολυμπιακό. Θέλουμε νίκες και να κάνουμε το καλύτερο για τη Μαρσέιγ. Οπωσδήποτε τον θαυμάζω».</p>
<p>Trelokouneli.gr</p>
<div></div>